Jere Karalahti – tilanneseuranta ja spekulointi | sivu 44 | Jatkoajan keskustelupalsta\nEn usko sanaakaan! Jere on rehti Tapulin jätkä!\npalle fontän, 19.04.2017 klo 15.17\nKaralahti on kyllä surkuhupaisa hahmo.\nJuhaht, 21.04.2017 klo 15.40\nIltalehti kertoo, että Karalahti olisi Thaimaahan muuttamassa.\n350 000 euron huvila tilauksessa Seiskan mukaan.\nAiemminkin ollut aikeita rakennusprojekteille tuolla, mutta peruuntuneet. Tyylikkäästi jätti Karalahti jo alkaneen projektin laskutkin maksamatta.\nEikös tämä juuri mainostanut, että lapsetkin kasvatetaan yhdessä? Ei muuta kun Thaimaahan paineita poistamaan.\nNo eipä tältä aikuisjonnelta voi muutakaan odottaa. Äijä!11 ja tosi mies!1 toki uppoaa junttikansaan.\nking of the jungle, 24.04.2017 klo 18.08\n24.04.2017 klo 21.56\nSurullista että tämän sankarin toimintaa on "kansa" rahoittanut jo vuosikaudet. Ja käsittämätöntä että tämä mikälie Nanna on lähtenyt tollasen ikuisen narsistisen paskanpuhujan kelkkaan, toivottavasti edes häpeää omaa typeryyttään.. Raha-asiat ihan perseellään vaikka massia on tullut vuosien aikana ovista ja ikkkunoista. Kakaroita aka ruokkoja pitkin poikin ja jätkää kiinnostaa vaan lähteä poikien kanssa thaikkuihin. Oksettava hahmo..\nValmetti, 24.04.2017 klo 21.56\n25.04.2017 klo 00.22\nKauan sitä onnea sitten kestikin. Ehkä Nanna tuli järkiinsä ja katsoi parhaakseen lähteä menemään. Ei ole vaikea arvata tässä tapauksessa kumman vastuulle lapsi tulee jäämään.\nJaa vai on Jere thaikkuihin lähdössä. Alkaakohan taas rakennuttamaan kartanoa ja jättää laskut maksamatta. Hieno mies kaikin puolin. Rehti ja suoraselkäinen Tapulikaupungin kasvatti!\nEikai nyt helvetti tuolle kukaan maksa jostain blogin kirjoittamisesta 100 000 euroa? Jos se on sama blogi mitä pari kertaa luin, niin ei helvetti. Kirjoitusasu ihan karmea. Siis pakkohan tuon summan on olla joku vitsi!\nMutta loistavaa jos muuttaa thaikkuihin. Mitä vähemmän tämä pelle saa julkisuutta niin sen parempi. Huikeaa kekkulointihan nämä pari vuotta on tällä äijien äijällä ollut julkisuudessa. Turhuuden turhuus. Tätä tulevaa kirjaa en kyllä edes periaattesta osta. Penniäkään en tämän äijien äijän taskuun halua laittaa. Vai olisiko sen kirjan pitänyt jo tulla?\nPäätykiekko, 25.04.2017 klo 00.22\n25.04.2017 klo 08.16\nToki uppoaa junttikansaan. Senhän huomaa jo siitä, kuinka paljon jengi jaksaa täälläkin spekuloida keltaisesta lehdistöstä löytämiään artikkeleita ko. tyypistä. Puhutaan nyt kuitenkin pelaajauransa lopettaneesta entisestä jääkiekkoilijasta, joka ei ole pitkän uransa aikana koskaan voittanut mitään. Ja jengi linkkaa artikkeleita Thaimaahan muuttamisesta, erosta, lapsista yms.\nToki uppoaa junttikansaan.\nIshmael, 25.04.2017 klo 08.16\n27.04.2017 klo 07.45\nJos Jere ois viittinyt pari vuotta pitää korkkia kiinni kun änärissä oli niin ei ehkä olisi niin paljon rahahuolia. Uus Pirkkohan sille oli ilmeisesti kainaloon löytynyt niin siksi ero tuli. Rahat toki menee Nannan kanssa jakoon mikäli nyt mitään on jäljellä. Rehti Suomalainen lädi\nmustaoranssi, 27.04.2017 klo 07.45\n27.04.2017 klo 22.35\nJere on uus Nykänen. Rahan takia tulee olemaan jatkuvasti lööpeissä ja juorupalstoilla. Nykänen on edes vähän sympaattinen.\nJymäkkä, 27.04.2017 klo 22.35\n29.04.2017 klo 07.23\nNykänen nyt on eri kastia, vaikka toki samanlaista normaalielämään kykenemätöntä reppanaa on molemmissa. Oli kuitenkin voittaja eikä pane jokaista muijaansa paksuksi, mikä Jerellä näkyy olevan tapana.\nmikse, 29.04.2017 klo 07.23\n29.04.2017 klo 12.43\nToki myös toilailut on Nykäsellä hieman eri kaliiberia kuin mitä Jerellä ollut. Ainakin vielä. Kyllähän Jere tässä kerkeää vielä.\nteude, 29.04.2017 klo 12.43\n29.04.2017 klo 14.48\nKaralahti kuitenkin nuorempana piikitti heroiinia suoneen, ei ole ihan tyypillisen sekoilun rajoissa. Tämän lisäksi kokaiinikuvat MC-porukoiden tiloista sekä epäselvät rahakuviot, joissa epäiltiin Karalahden rahoittaneen huumekauppaa. Onko unohtunut kahdeksan päivää koomassa teho-osastolla, kun haima sanoi poks ryyppäämisen seurauksena?\nKaliiberi ei ole ihan kauheasti eri luokkaa.\nViimeksi muokattu: 29.04.2017 klo 15.42\npalle fontän, 29.04.2017 klo 14.48\n29.04.2017 klo 19.27\nTämä EI ole Jeren puolustuspuhe, mutta pysytään nyt ihan oikeasti edes faktoissa. 1. EI piikittänyt 2.Mikä kokaiini? 3. Rahakuviot selvitetty ja kaikki ok?\nKahdeksan päivän koomahan on kaikkien tiedossa ja tulee ilmi jokaisessa haastattelussakin. Eri kaliiberiin Nykäsen kanssa viitattiin varmaankin siihen, että Jere ei ole ollut vankilassa muijansa tapon yrityksestä tai pahoinpitelystä. Henkilökohtaisesti en ko tyyppiä tunne ja paljon on elämässään mokaillut ja säätänyt, eikä loppua näytä tulevan niillekkään, mutta pienenpienen littipeukun annan kaverille joka tapauksessa, sillä täällä eletään vain tasan yhden kerran ja se kannattaa jokaisen vetää kuten itse parhaaksi näkee. Jos tuntuu rajulta vetää kellokorttielämää maanantaista perjantaihin 8-16 ja sitten pullo viinaa niin siitä vaan, antaa jokaisen valita oma tiensä.\nLe Banner, 29.04.2017 klo 19.27\n30.04.2017 klo 11.36\nEihän nämä kaksi mainittua herraa ole kovinkaan vertailukelpoisia oikeastaan missään muussa kuin kyvyttömyydessä kantaa vastuuta omista teoistaan, nais-seikkailuissaan ja nautintoaineiden väärinkäytössä. Urheilullisesti toinen on edelleenkin kautta aikain maailman paras ja menestynein mäkihyppääjä ja toisella ei sitten ole yhtään mitään paitsi menetettyjä mahdollisuuksia. Ja se kyllä myös yhdistää että massit on palaneet ja rehellinen työnteko ei oikein maistu. Matti sentään saa palkaa esiintymisistään mutta Jere ei vielä ole päivätyöhön päätynyt. p.s. raksalle pääsee edelleenkin appariksi, 12 €/h ja lomakorvaukset päälle.\nRibarista ylös!, 30.04.2017 klo 11.36\n30.04.2017 klo 12.04\n1. Seison korjattuna, ainoastaan poltti heroiinia. Nyt ollaan ihan oikeasti sitten faktoissa tämän nyanssin oikaisun jälkeen.\n2. Kokaiinikuva. Tai kaksihan näitä tapauksia on. Jokainen voi vetää omat johtopäätökset, sinä varmasti uskot, että Jere oli leipomassa muffinseja.\n3. Kaikki ok, tuli tuomio avunannosta törkeään huumausainerikokseen.\nCV on aika kova jo uran aikana. Yksi tuomio huumekauppaan osallistumisesta. Toisenkin kerran epäilty, mutta tämä päätyi ainoastaan käyttörikokseen. Entäs nyt, kun pelaamisesta ei enää saa rahaa ja tuttavapiiri on mitä on? Kaliiberi ei ole kovinkaan erilainen kuin toisella sankarilla.\npalle fontän, 30.04.2017 klo 12.04\n30.04.2017 klo 12.55\nHitto. Olen itsekin nyt syntinen ja rikollinen, koska olen ollut joitain kertoja moottoripyöräkerhon tiloissa ja pöydällä on ollut jotain jauhetta. En tosin haistanut, enkä maistanut mitä siinä oli, mutta kunhan nyt sattui silmään oluenjuonnin ohessa. Ehkä hienointa kuitenkin tässäkin keississä, että enää ei tarvitse lööpeistä lukea, kuinka Nanna-rakas sitä ja tätä jonninjoutavaa diibadaabaa:)\nLe Banner, 30.04.2017 klo 12.55\n30.04.2017 klo 12.59\nHitto. Olen itsekin nyt syntinen ja rikollinen, koska olen ollut joitain kertoja moottoripyöräkerhon tiloissa ja pöydällä on ollut jotain jauhetta. En tosin haistanut, enkä maistanut mitä siinä oli, mutta kunhan nyt sattui silmään oluenjuonnin ohessa.\nSiinä kuvassa taisi olla nenä putsaamatta... mutta oli varmasti juuri haistanut, että onkohan jauhot vielä hyviä.\nPula-ajan Tretjak, 30.04.2017 klo 12.59\n30.04.2017 klo 13.03\nKorjatkaa jos olen väärässä: Nykänen on hakannut muijaansa, Jere ei ole hakannut muijaansa? Jere - Matti, 1-0 ja. (0-0, 0-0, 0-0, 1-0)\nketjuruletti, 30.04.2017 klo 13.03\n01.05.2017 klo 13.28\nTässä ketjussa kyllä hyvin näkee miten moraalisesta närkästymisestä 1% on moraalia ja 99% närkästymistä. Kyllä se varmaan kaivelee kun joku saa rutkasti rahaa sellaisen blogin kirjoittamisesta kun mitä Karalahden blogi nyt on, vääryyttä lisää että naisia on riittänyt ja sosiaaliset suhteetkin sen verran kunnossa että kokaiinia voi pyyhkiä moottoripyöräkerhon tiloissa.\nEi ole oikein se että toinen hoitaa asiansa näin, koska urheilukulttuurimme julkisuudessa on sitä suolla risti kaulassa juoksua ja Supertähtiä kertomassa Teemu Selänteelle romahduksestaan suorassa lähtetyksessä.\niiron_troikka, 01.05.2017 klo 13.28\n01.05.2017 klo 19.30\nTämä on kyllä pirullisen hyvin kiteytetty kuvaus kaverista. Kuuntelin aikoinaan töissä paljonkin Yle Puheen arkistosta Tuija Pehkosen henkilöhaastatteluja. Ne avasivat todella hyvin tunnettujen ihmisten sielunmaisemaa (ah, mikä klisee) ja ainakin itse sain todella paljon uutta tietoa ja näkökulmaa vieraana olleista ihmisistä. Itse asiassa näin taisi käydä Karalahdenkin kohdalla, joskin negatiivisessä mielessä. Kaveri tuntui vain ylpeilevän holtittomilla elämäntavoillaan. Vaikka mies kuinka huumeista nauttisikin, niin ne yksinkertaisesti vain ovat lähes jokaisessa maailman maassa laittomia, enkä itse ainakaan keksi mitään hyviä puolia niistä. Silti Jere vain pokkana selitti, kuinka hänelläkin on oikeus juhlimiseen ja kuinka hän on vaan "Tapulin jätkä". Ei puhettakaan, että olisi voinut kuunnella kyseistä haastattelua vajaata kymmentä minuuttia pidemmälle. Todella vastenmielinen ihminen.\nJJT, 01.05.2017 klo 19.30\n01.05.2017 klo 20.09\nJa se kyllä myös yhdistää että massit on palaneet ja rehellinen työnteko ei oikein maistu.\nSiitä sama mieltä, että urheilijoina Nykäsestä ja Karalahdesta ei saavutusten, ja oikeastaan minkään muunkaan osalta, voi puhua samana päivänäkään, mutta tästä on pakko hieman aiheen ohitse nillittää. Se on toki jokaisen oma asia minkä katsoo ns. rehelliseksi työksi, mutta kyllähän Matti keikkaa painaa ja siellä jonkinlaisia tulojakin hankkii.\nMatti Nykäsen tulot 2006-2015 kirjoitti:\n2015 71 904 €\n2014 191 252 €\n2013 242 221 €\n2012 91 692 €\n2011 46 983 €\n2010 66 664 €\n2009 110 379 €\n2008 130 236 €\n2007 97 168 €\n2006 158 221 €\nTuon @JJT mainitseman Tuija Pehkosen haastattelun voi muuten kuunnella Areenasta ja tehdä omat johtopäätöksensä, jos siltä tuntuu, kymmestä tai viidestäkymmenestä minuutista.\nAiheesta ei oikein ole mitään erikoista sanottavaa. Pakko vain todeta, että yksityiselämän fight card alkaa olla Jerguksella kyllä jämäkkää luettavaa, ei kun keep on rockin' ja morjestellaan kun tavataan! Viimeeksi näin on käynyt vuonna 2003 Kalliossa, kun autoin miehen kadusta ylös liikennemerkkiin törmäämisen jälkeen. Good times.\nJos Jere tulee, Jere pelaa. Ja jos Jere ei tuu, se on loukkaantunut. - Pena\nViimeksi muokattu: 03.05.2017 klo 19.36\ncottonmouth, 01.05.2017 klo 20.09\n01.05.2017 klo 21.45\nVaikka mies kuinka huumeista nauttisikin, niin ne yksinkertaisesti vain ovat lähes jokaisessa maailman maassa laittomia, enkä itse ainakaan keksi mitään hyviä puolia niistä..\nSe nyt ei tietysti tarkoita mitään tässä suhteessa jos sinä et pidä jostain ja joku on laitonta. Onko joku asia hyvä vai ei. Itseäni ei ainakaan kiinnosta muiden mielipiteet tai muiden keksimät lait vaan teen mitä tykkään.\nRobin Big Snake, 01.05.2017 klo 21.45\n01.05.2017 klo 21.54\nNe "muiden keksimät lait" ovat tosin yhteiskuntamme peruspilareita ja yksi olennainen syy siihen, että Karalahden kaltainen reppana ylipäänsä pystyy elämään muulla kuin mopoporukoidensa avustuksilla.\nMutta ei siinä, jokainen tyylillään. Osa meistä vetää alusta loppuun kunnialla, toiset jättää jälkeensä pelkkää virtsavanaa.\nJuhaht, 01.05.2017 klo 21.54\n06.10.2017 klo 11.38\nKertoo kaiken tästä reppanasta, joka on sekoilustaan edelleenkin ylpeä kuin ensikännejään vetävä teini.\nJere Karalahti päihteiden ja jääkiekon yhdistämisestä Radio Novalla: âKoittakaa perässäâ\nAlkuun Karalahti sai vastata kysymykseen päihteiden huuruisesta urastaan jääkiekon parissa.\n- Jos olen pelannut NHL:ssä jääkiekkoa, niin kyllä mun päihteiden käyttökin oli NHL:n tasolla, Karalahti totesi.\n- Koittakaa perässä. 23 vuotta huipulla ja tolla elämäntyylillä.\npalle fontän, 06.10.2017 klo 11.38\n06.10.2017 klo 12.22\nJere kertoo, että hänestä on vuosien saatossa kirjoitettu paljon paskaa ja nyt on aika kertoa mitä oikeasti tapahtui. Itselleni ei nyt ihan vielä ole auennut, että mitä se paska on, joka on aiemmin kirjoitettu. Siis niinkö, että kyllä ryyppäsi ja veti huumeita vielä paljon enemmän kuin kukaan on koskaan kirjoittanut?\nMahtava homma, on se kova.\nRontti, 06.10.2017 klo 12.22\n06.10.2017 klo 12.37\nNiin, jos nyt vaikka lukee tämän vuonna 2002 perustetun ketjun alkupäätä tai vaikka lopulta Karalahden NHL-uran päättänyttä pelikieltoa koskevaa ketjua ( Karalahti 6kk:n pelikieltoon | Jatkoajan keskustelupalsta ), niin se Karalahden mainitsema paska lienee tosiaan ollut, että ihmiset ovat enimmäkseen tyhmänä uskoneet Jeren olleen joku nipotuksen uhri joka nuoruudessaan hairahti pari kertaa huumeisiin ja se stigma sitten seurasi loppu-uran ajan torpedoiden NHL-haaveetkin parin saunakaljan jälkeen, vaikka todellisuudessa viinaa ja huumeita on mennyt vuosien aikana niin paljon, että tekee oikein mieli sanoa, että "tehkääpä perässä"\nMane, 06.10.2017 klo 12.37


Osta ulkoruokapöydät verkosta | vidaXL.fi\nSuuri Valikoima Ulkoruokapöytiä\nLuo mukava ja tyylikäs puutarha vidaXL ulkoruokapöydällä. Se on täydellinen Paikka nauttia rennosta aamupalasta ulkona tai pitää grillijuhlat. Katso vidaXL kaupan suuri valikoima materiaaleja, tyylejä ja ulkokalusteita eri materiaaleissa, väreissä sekä tyyleissä.\nValitse Paras Puutarharuokapöytä\nKun valitset ulkoruokapöytää puutarhaasi, niin kannattaa pitää muutama asia mielessä. Ensimmäiseksi sinun pitää päättää montako istumapaikkaa voit puutarhaasi laittaa. Sinun pitää myös miettiä mitkä muodot ja materiaalit sopivat puutarhaasi parhaiten. On puutarhasi sitten suuri tai pieni, niin meillä on puutarharuokapöytä, joka sopii täydellisesti tilaasi.\nOsta Tyylikkäät pöydät puutarhaasi\nTyylikäs ulkoruokapöytä lisää kauneutta puutarhaasi. Ulkotilasi ei ole täydellinen ilman puutarhapöytää ja joitain tuoleja. Tee siitä kaunis Paikka syömiseen, juomiseen sekä laatuajan viettoon rakkaidesi kanssa. vidaXL kaupasta löydät useita puutarharuokapöytiä kaiken kokoisina.\nMukavamman kokemuksen takaamiseksi, lisää muutamia pehmeitä, kauniita ja erivärisiä tyynyjä istuimiin. Värisävyt ja kuviot tuovat eleganssia, samalla ne tarjoavat mukavan istumapaikan kesäöiksi. Sisusta puutarhasi kauniilla ja mukavilla istuimilla ja nauti ajastasi ulkona!\nvidaXL Puutarhapöytä hopea 60x60x70 cm alumiini ja WPC\nvidaXL Puutarhapöytä 60x60x70 cm teräsverkko\nvidaXL Puutarhapöytä musta 185x90x74 cm alumiini ja WPC\nvidaXL Puutarhapöytä antrasiitti 101x68x72 cm muovi\nvidaXL Puutarhapöytä valkoinen 101x68x72 cm muovi\nvidaXL Bistropöytä harmaa 80x71 cm teräs\nvidaXL Puutarhapöytä ruskea 80x80x74 cm alumiini ja WPC


espoo.fi > Espoonlahden keskus\n20 kohdetta, 4 km\nLänsimetron jatkoon valmistautuen Espoonlahti on jo saanut Ulappatorista uuden pääaukion aivan tulevan metroaseman viereen.\nTorin reunalla maamerkkinä toimii Asunto Oy Espoon Tähystäjän tornitalo, joka valmistui 2013. Koko korttelin talot on suunnitellut Petri Rouhiainen ja julkisivujen graafisen betonin kuviot Aimo Katajamäki aiheinaan merivirrat ja sekä erilaiset merenelävät. Taloyhtiöillä on yhteinen parkkihalli Ulappatorin alla sekä sauna- ja kerhotilat Tähystäjän 13. kerroksessa. Katotasossa on liikehuoneistoja.\nBetoni.com > Asunto Oy Espoon Tähystäjä\nValmistui 1994, suunnittelija Heikki Koskelo. Posti siirtyi saman katon alle 1999. Espoon suurten kauppakeskusten päivityskierroksella Lippulaiva oli vuorossa 2007, nyt liiketiloja yhteensä 38. Alkuperäisistä liikkeistä toimivat edelleen Kenkä-Pertti ja K-Seilori.\nKaupungin yhteispalvelupiste tarjoaa monipuolisia julkishallinnon neuvonta- ja asiointipalveluja. Myös\nkirjaston tuomisesta Lippulaivaan on ollut välillä puhetta.\nTämän vuosikymmenen aikana rakennetaan Länsimetron jatkeen asema ja bussiterminaali Lippulaivan länsipäähän. Sisäänkäyntejä on tulossa Espoonlahdenkadulle ja Espoonlahdenreitille.\nTietolaatikko: Länsimetro ja sen jatko\nHelsingin metron läntistä osuutta on suunniteltu jo 1950-luvulta asti. Sen ensimmäisestä vaiheesta päätettiin erinäisten vaiheiden jälkeen 2008.\nVaihtoehtona oli muiden muassa Espoon oman pikaraitiotieverkoston kehittäminen. Osuus Matinkylään saakka valmistuu 2016.\nLänsimetron jatkosta Kivenlahteen valmistui yleissuunnitelma 2011. Espoon valtuusto hyväksyi sen 2012 ja ratkaiseva valtion rahoituspäätös tehtiin minihallitusneuvotteluissa kesäkuussa 2014. Uuden osuuden pituus on 7 km ja se rakennetaan kokonaan maan alle. Asemia tulee viisi sekä lisäksi varikko Sammalvuoreen. Kustannusarvio on 800 miljoonaa euroa ja arvioitu valmistumisaika 2020.\nMetron rakentaminen muuttaa koko Etelä-Espoota huomattavasti. Se näkyy jo nyt tulevien asemanseutujen tiivistymisenä, väkiluvun kasvuna ja kaupunkimaisen elämänmuodon yleistymisenä.\n3 Ankkurin liiketalo\nValmistui 1986, suunnittelijat Timo ja Tuomo Suomalainen. Espoonlahden keskustan rakennuttaja Asuntosäätiö tilasi arkkitehdeilta mielenkiintoisen rakennuksen joka jatkaisi aiemmin valmistuneen kirkon tyyliä, mutta toteutuskustannusten piti olla kohtuulliset. Sininen väri ominainen talolle. Tontin toinen puoli on luontoa, toinen rakennusta. Pergolat ja muut yksityiskohdat lieventävät siirtymää luonnosta modernien palveluiden pariin.\n4 Espoonlahden kirkko\nValmistui 1980, suunnittelijat Timo ja Tuomo Suomalainen. Vasta perustetulla seurakunnalla ei ollut aikaa pitää arkkitehtuurikilpailua, joten työ tilattiin suoraan Laurinlahdessa asuneilta arkkitehdeilta, jotka tunnettiin Temppeliaukion kirkon suunnittelusta.\nKirkon tiloihin kuljetaan pienen sisätorin kautta. Läpikulkukin on mahdollista aukioloaikoina. Salissa ja aulassa on käytetty tontilta louhittua kiveä. Merellistä henkeä puolestaan luo salin puukannatteinen katto. Rakennuksen peruskorjausta suunnitellaan. Kirkkosalissa on 400 istumapaikkaa. Pieni teräksinen alttarikrusifiksi on Kauko Moision valmistama. Kirkkolaiva Alma nostettiin paikalleen 1990. Sen rakensi Kalevi Saari 1880-luvulta peräisin olevan kaljaasin mallin mukaan.\nEspoonlahden seurakunta on perustettu Kivenlahden seurakuntana 1975, jäseniä nykyään noin 33000.\nTietolaatikko: Timo ja Tuomo Suomalainen\nTimo (s. 1928) ja Tuomo (1931–88) Suomalainen ovat lähtöisin Suursaaresta. He ovat suunnitelleet Temppeliaukion kirkon ja Espoossakin useita kohteita, mm. Espoonlahden kirkon. Suomalaisten töille tyypillistä ovat vapaat muodot, lämpimät materiaalit, koreilemattomuus ja maastoon sopeuttaminen.\nSuomalaiset olivat aktiivisesti mukana, kun Laurinlahden yhdyskunta vastusti Espoonlahden mittavia kaavasuunnitelmia 1960-luvulla. He kapinoivat myös töissään aikakauden yltiörationaalista arkkitehtuuria vastaan ja kohtasivat pitkään vähättelyä alan piireissä. Nyt Timo Suomalainen on Amerikan arkkitehtiliiton kunniajäsen vuodesta 2000 ja Suomen arkkitehtiliiton vuodesta 2009.\nWikipedia.org > Timo Suomalainen\nValmistui 1989, suunnittelijat Timo ja Tuomo Suomalainen. Samaa kokonaisuutta viereisen kirkon kanssa. Luontoyhteyttä on tuotu esiin mm. suurilla sinivihreillä puupinnoilla, jotka valitettavasti tärveltiin ensin graffiteilla ja sen jälkeen kovalla peittomaalilla.\nKipparinmäen puoliavoimien kortteleiden asemakaavat on suunnitellut Bror Söderman. Puiston luoteispuoliset rakennukset piirrettiin Asuntosäätiössä energiakriisin juuri puhjettua 1973, kaakkoispuoleiset Keskus-Satossa.\n7 Espoonlahden uimahalli\nRakennettiin asukkaiden pitkän kampanjoinnin tuloksena 1983. Sen oli suunnitellut Osmo Sipari jo 1970-luvulla: energiakriisin vaatimukset näkyvät mm. ikkunoiden vähyytenä. Niiden sijaan allassalissa on kuvataiteilija Marika Mäkelän suurikokoinen neliosainen emaliteos Heijastuksia. Isompi allas on Espoon ainoa 50-metrinen. Kilpailuja varten on 400-paikkainen katsomo. Hallissa on lisäksi kuntosali, monipuoliset liikuntatilat, hoitopalveluja, kahvila, kokous- ja saunatilat sekä takkahuone.\nKävelytien kallioleikkauksessa on hieno kivilajikontakti, jossa muinaisen merenpohjan tumma sedimenttikivi on saanut seurakseen vaaleaa tuliperäistä graniittia.\n8 Espoonlahden urheilupuisto\nPuistossa on pesäpallokenttä sekä yleisurheilu-, katukoripallo- ja ulkosalibandykenttä, lämmitettävä hiekkatekonurmikenttä, skeittiparkki, puru- ja ratsastusratoja, kuntosaleja, uimahalli, kaksi jäähallia sekä urheiluhalli. Espoonlahti on tunnettu kisapaikka mm. heittolajien harrastajien parissa.\nLaakso on entinen merenlahti. Jääkaudesta muistona on paksu savipohja. Sen alla ikivanhassa kallioperässä piilee ”Soukan malmi”: sinkkivälkettä, lyijyhohdetta ja rikkikiisua sisältävä esiintymä. Kaivoksia ei tänne kuitenkaan ole luvassa.\n9 Espoonlahden koulu ja lukio\nJylla. Koulurakennus valmistui 1975, suunnittelija Osmo Sipari. Se oli aikanaan Suomen suurin ja modernein, ensimmäinen luokatonta koulua varten suunniteltu. Peruskorjaus 2012–13 toteutettiin alkuperäistä tyyliä kunnioittaen: mm. palautettiin 1970-luvun materiaaleja ja värejä. Samalla ruokalaan tilattiin Stig Baumgartnerilta 15-metrinen moniosainen seinämaalaus Pelipalapeli.\nKoulu perustettiin Helsingin Yrjönkadulle vuonna 1923 nimellä Helsingin suomalainen yksityislyseo. Se sai kutsumanimen ”Jylla” rehtorinsa, eversti Boris Gyllenbögelin mukaan. Kun lapsimäärä keskustassa väheni, koulu siirtyi ensin Töölöön ja sitten Soukkaan, jonka väkiluku tuolloin kasvoi voimakkaasti. Vanhat pääovet Mannerheimintie 8:sta ovat esillä pääaulassa.\nVuonna 1977 peruskoulujärjestelmään siirryttäessä silloinen yhteiskoulu jaettiin peruskoulun yläasteeseen ja lukioon. Näissä on nyt oppilaita yhteensä yli tuhat. Koulussa on matemaattis–luonnontieteellinen painotus sekä ruotsin kielikylpyopetusta. Lukiossa on kielipainotus ja monipuolista kansainvälistä yhteistyötä.\n10 Koulumäen koulu\nErityiskoulu. Koulumäen koulussa opetus on luokkamuotoista erityisopetusta oppilaille, joilla on todettu laaja-alaisia oppimisvaikeuksia tai kehitysviivästymä. Koulussa on 85 oppilasta, luokkakoko enintään 10. Koulu toimii samalla erityisopetuksen resurssikeskuksena yleisopetuksen opettajille ja muulle koulutusalan ammattihenkilöstölle.\n11 Kauko Räsäsen ateljeetalo\nKuvanveistäjä, taiteilijaprofessori Kauko Räsänen syntyi 1926 Suistamolla Laatokan Karjalassa. Hän opiskeli taideakatemian koulussa Helsingissä 1946–50 ja sai ensimmäisen kilpailuvoittonsa 1951.\nRäsäsen töitä on ollut esillä useissa näyttelyissä kotimaassa ja ulkomailla vuodesta 1953 lähtien. Pro Finlandia -mitali hänelle myönnettiin 1963. Töitä Espoossa mm. valtuustotalon metalliovet (1978) ja Sukkula (1983) Espoon Liiketalousinstituutin pihalla. Kauko Räsäsen asuu suunnittelemassaan ja rakentamassaan talossa, jossa on viisi ateljeeta. Tiloja vuokrataan nuorille kuvataiteilijoille.\n12 Espoonlahden aluepaloasema\nValmistui 1979. Sysäys rakentamiseen tuli, kun Soukan liikekeskus paloi 1977. Aiemmin oli muodostettu mahdollisimman suuria keskuspaloasemia; nyt alettiin jälleen rakentaa pienempiä yksiköitä lähemmäs asiakkaita. Länsi-Uudenmaan pelastuslaitokseen kuuluvalle paloasemalle suunnitellaan uusia toimitiloja Sammalvuoreen vuodeksi 2017. Vakinaisen palokunnan reservinä toimii 1949 perustettu Sökö Sommarö FBK VPK Suinonsalmessa kalustonaan mm. kaksi sammutusvenettä.\nLup.fi > Espoonlahden paloasema\nSökö Sommarö FBK VPK\n13 Entinen liiketalousinstituutti\nEspoonlahden kauppaoppilaitos perustettiin 1974, yhdistettiin 1997 Espoon kauppaoppilaitoksen kanssa ja edelleen 2000 osaksi Espoon seudun koulutuskuntayhtymää. Nykyään nimellä Omnia yhtymä järjestää koko Espoon ja Kirkkonummen suomenkielisen toisen asteen ammatillisen koulutuksen tarjoten mm. merkonomin tutkintoon johtavaa koulutusta eri toimipisteissään.\nVuonna 1981 valmistunut koulurakennus on nyt tyhjillään toimittuaan 2012–13 Espoonlahden lukion remontin väistötilana. Liikuntasali on jatkuvassa käytössä osana urheilupuistoa. Rakennuksen pihalla on Kauko Räsäsen monimuotoinen pronssiveistos Sukkula vuodelta 1983.\nOmnia.fi > Historia\nRuotsinkielinen 370 oppilaan koulu, jonka yhteydessä toimivat myös päiväkoti ja esikoulu ja iltapäiväkerhot. Uusi koulurakennus valmistui 2012, suunnittelija Playa Arkkitehdit. Kahteen siipeen jakautuva rakennus on kadun suuntaan tiilinen ja muurimainen. Kaartuva pihapuoli avautuu suurina ikkunoina, joita mäntypuiset pylväät rytmittävät kuin metsän ikihongat.\nRakennuksen energiankulutus ja kustannukset on laskettu 50 vuoden elinkaarella ja rungon osalta 100 vuoden päähän. Liikuntasali toimii S3-luokan väestönsuojana: sen betonivalut ovat paksuimmillaan 90 senttiä. Pihalla tangon nokassa on Antti Maasalon vekkuli mobile Tutkimusmatkailija II vuodelta 2012. Teos on toisinto Maasalon 1986 Tapiolaan tekemästä alkuperäisestä, joka pääsi huonoon kuntoon ja poistettiin.\nEsbo.fi > Storängens skola\n15 Espoonlahden jäähallit\nTekojäärata saatiin Espoonlahteen vuonna 1983. Sen jälkeen alettiin puhua kattamisesta, joka tapahtuikin 1996. Katsojapaikkoja on 550. Hallilla on myös kokoustilat ja kahvio. Vieressä toimii harjoitusjäähalli, joka valmistui 1995 seurojen oman aktiivisuuden tuloksena.\nEspoo.fi > Jäähallit\nEspoonkiekkoiluntuki.fi > Espoonlahden halli\nEspoonlahden pääterveysaseman naapuriin valmistui 2013 senioreiden palvelukeskus Puistokartano, suunnittelija Hila Arkkitehdit. Se käsittää 107 palveluasuntoa ja 42 asiakkaan ryhmäkodin. Toimintaa tuottaa yleishyödyllinen Espoon Lähimmäispalveluyhdistys.\nValmistui 2003–06, suunnittelija Petri Rouhiainen. Maanomistajien konsulttina Rouhiaisen toimisto teki 1998 asemakaavaluonnoksen, joka viimeisteltiin Espoon kaupunkisuunnittelukeskuksessa.\nSuurkorttelin perusajatuksena on liikennemelulta suojaava kaupunginmuuri. Sen aukoista kuljetaan pysäköintialueilta vehreille korttelipihoille. Korkeimmat rakennusmassat on sijoitettu pohjoisosaan ja koilliskulmaan. Rakennusten ylin kerros on aina kevennetty. Alueen sisään on jätetty laaja viheralue.\nViime sotien jälkeen mäellä toimi puolustusvoimien sähköteknillinen tutkimuslaitos, joka harjoitti todellisuudessa signaalitiedustelua Porkkalan vuokra-alueen suuntaan: tästä syntyi nimitys Tutkamäki. Sotilasalue oli visusti suljettu. Sen rakennukset vuosilta 1949–86 purettiin huonokuntoisina, kun paikalle alettiin suunnitella kaupunkirakentamista.\nAmiraalinmäen talot valmistuivat 2005–06, suunnittelija Jukka Turtiainen. Niiden voimakas muoto ja väritys näkyvät kauas muodostaen Espoonlahden maamerkin Länsiväylää kulkeville. Rakennukset on sijoitettu maastoon taitavasti: ne ovat samassa koordinaatistossa naapureidensa kanssa, mutta antavat asuntoihin laajat näkymät.\nVanha kirkkotie kulki aikoinaan mäen halki. Siitä on vielä jäljellä pieni osuus Nöykkiössä. Pitäjässä oli seitsemän kirkkotietä, jotka johtivat Espoon kirkolle.\nEtelä-Espoon ja Kirkkonummen pääväylä on yksi Suomen vilkkaimmista teistä: sitä käyttää tällä kohtaa arkisin yli 26 000 ajoneuvoa päivässä.\nEnsimmäinen Länsiväylä eli Jorvaksentie avattiin 1937. Liikenteen lisääntyessä se rakennettiin moottoritieksi 1965. Länsiväylän kolmas vaihe valmistui 1995. Nyt lisätään bussikaistoja Länsimetron jatkon liityntäliikennettä varten.\nEspoonlahden kohdalla kallioleikkauksessa on graniitissa nähtävissä tummanpunaisia granaatteja, suurimmat kooltaan yli 5 cm, kidemuoto kauniisti näkyvissä. Granaatit syntyivät noin 1 800 miljoonaa vuotta sitten, samaan aikaan kuin ympäröivä kallio.\nTien toisella puolella Sammalvuoressa maisemaa hallitsee Espoonlahden vesitorni.\non nimetty 1978 Norjassa Oslon eteläpuolella sijaitsevan Espoon ystävyyskaupungin mukaan. Espoolla on Euroopassa kahdeksan ystävyyskaupunkia, joista kuudelle on nimetty puisto. Ruotsinkielinen päiväkoti puiston eteläpäässä on myös nimetty Kongsbergin mukaan.\nPuiston pohjoisosassa entisten viljelypalstojen alueella on nyt hulevesialtaita tulvahuippujen tasaamiseksi. Muuten kallioinen puisto on lähes luonnontilainen. Amiraalinmäen luoteisrinteellä Tähystäjänkadun päässä on vanhan hyppyrimäen jäännöksiä.


Henrik Tallinder – Tukholmasta Tepsin lipunkantajaksi - TPS\nHenrik Tallinder – Tukholmasta Tepsin lipunkantajaksi\nKesällä 2001 Henrik Tallinder lähti 22-vuotiaana Tepsistä maailmalle Suomen mestarina. Lopulta 14 vuotta myöhemmin huhut realisoituivat. Vuodet olivat muovanneet lahjakkaasta siloposkisesta nuorukaisesta todellisen liiderin, jonka rintaäänessä resonoi kaikki matkan varrella koettu. Tallinder on kiistatta yksi isoista tekijöistä sen takana, että TPS on palannut kultajahtiin.\nVaikka Henrik Tallinder ei pelannutkaan ensimmäisiä miesten pelejään Tepsissä, niin ei silti ole väärin sanottu, että hänen matkansa alkoi Turusta vuonna 2000. Tallinder astui ensimmäistä kertaa Elitserien-askiin jo kaudella 1996-1997, jolloin hän mahtui yhdessä ottelussa kokoonpanoon. Kahdella seuraavalla kaudella pelejä kertyi hiukan päälle kolmekymmentä kaudessa ja viimeiseksi AIK-kaudeksi jäänyt 1999-2000 piti sisällään kauden kaikki 50 ottelua.\nPintapuolisesti tämä kuulostaa melko tavalliselta kehityskaarelta, mutta Tallinder ei ollut tyytyväinen. Hän janosi jotain muuta.\n— Olin AIK:ssa jämähtänyt tiettyyn lokeroon. Olin se nuori ja lahjakas juniori, johon kohdistui suuria toiveita, mutta usein jäin seitsemänneksi puolustajaksi. Toki pelasin myös paljon pelejä, mutta jääaika vaihteli paljon. Kun olin vaikka junnumaajoukkueen mukana ja ylipäätäänkin kun pelasin muualla kuin AIK:ssa, pelasin mainiosti, mutta palattuani se oli aina sitä yhtä ja samaa. En pelannut huonosti, mutta en erityisen hyvinkään.\n— Tunsin myös, että tarvitsen muutosta elämääni. Enkä tarkoita vain jääkiekkoilullista muutosta vaan, että tuli aika jättää kotikaupunki Tukholma taakse. Olin asunut siellä aina enkä edes tiennyt mistään muusta. Minun piti aikuistua ja pestä omat pyykkini, tehdä itse ruokani ja sen sellaista, joten Turku sopi suunnitelmiini erinomaisesti. TPS oli kiinnostunut minusta ja yksi vaikuttaja siirrolle oli myös hyvä ystäväni Michael Holmqvist, joka silloin pelasi täällä. Hän sanoi heti, että minun kannattaisi ehdottomasti tulla tänne.\nTallinder toteaa haastattelun aikana sivulauseessa etteivät suomalainen ja ruotsalainen yhteiskunta eroa toisitaan isommin, mutta sikäli kun minä mitään ymmärrän, niin valmennuskulttuurien erot olivat melkoiset. Ruotsalaisilla on maine lempeinä keskustelijoina, tai kuten täällä vähän irvailevaan sävyyn todetaan, “diskuteeraajina”. Tuolloin Tepsiä luotsannut Hannu Jortikka on maineeltaan aika tarkkaan vastakkaista koulukuntaa.\n— “Jortsu” on kova persoona ja valmentaja, mutta hän on aina reilu. Tai ainakin hän oli sitä minulle. Totta kai alku oli minulle vaikea, sillä kaikki piti opetella uudestaan. Hän piti huolen siitä, että olit koko ajan hereillä. Jos vaikka annoit harjoituksissa huonon syötön, sait kuulla siitä saman tien.\nJa kun jotain sai kuulla, ei äänenpainetta voi aivan kevyeksi tuulenvireeksi kuvailla. Jortikka antoi kitapurjeidensa laulaa hiustenkuivaajan tavoin. Myös Tallinder pääsi katsomaan “Jortsun” nielurisoja lähietäisyydeltä.\n— Sitä tuli, kun otin tyhmiä jäähyjä. Kerrankin, kun otin käytöskympin...sanotaan vaikka niin, että hän ei ollut tyytyväinen, Tallinder toteaa naurunremakan säestämänä.\n— Montaa kertaa sitä ei tarvinnut toistaa. Oppi tarttui kyllä, sillä kukaan ei halunnut olla Jortikan koirankopissa. Se ei ollut kovinkaan hauskaa.\nJortikka ei päästänyt pelaajiaan helpolla, mutta kuten tuolloinkin kaikki tiesivät, häntä kannatti kuunnella. Kuningas Midaksen tavoin kaikki mihin “Jortsu” koski, muuttui kullaksi. Kausi 2000-2001 oli kuitenkin kaikkea muuta kuin helppo. TPS oli nostellut kannua kahtena perättäisenä keväänä ja tuplamestarin päänahka oli haluttua tavaraa. Voittamisen kulttuuri oli kuitenkin niin valtava, ettei TPS-laivaa pysäyttänyt mikään.\nEdelliskevään finaalivastus Jokerit voitti runkosarjan pisteen erolla Tepsiin. Klassikkoparin kohtaamista ei kuitenkaan keväällä 2001 nähty, sillä palkkioksi piikkipaikastaan Jokerit sai vastaansa juuri kevääksi iskuun ehtineen nousijajoukkueen Oulun Kärpät, joka kävi suosikin kimppuun intoa täynnä kuin ilmapallo. Maaliskuun 29.päivänä putosi kaksi todellista kiekkopommia, kun ensin Kärpät rypisti 1-0-voiton Hartwall Areenalla ja tovia myöhemmin Ilves runttasi runkosarjan nelosen HIFK:n kesälomalle.\nTämä silotti TPS:n tietä finaaliin kummasti, sillä Tepsi pyyhkäisi puolivälierissä Pelicansin tieltään voitoin 3-0. Välierissä vastassa odotti jättiyllätyksestä vastannut Kärpät, jonka palkeet tyhjenivät narrinkaatoon. TPS oli pinteessä oikeastaan vain sarjan toisessa ottelussa Oulussa, mutta poistui sieltäkin voitto taskussaan ja kaatoi Kärpät lopulta suoraan kolmessa ottelussa.\nFinaalisarjassa Tappara pisti TPS:n todella tiukoille ja vain Tapparan voittama sarjan toinen ottelu päättyi yli maalin erolla. Sinänsä uskomaton tilasto on jo se, ettei TPS ollut koko finaalisarjan aikana johtoasemassa reilua erää enempää.\nYritän kysyä Tallinderilta aika klassista urheilutoimittajan kysymystä, eli että nouseeko jokin hetki ylitse muiden kyseiseltä kaudelta. Odotin tunnelmointia finaalisarjasta tai Kalle Sahlstedtin täysin puskista tulleesta mestaruusmaalista, mutta Tallinder pitää katseen isommassa kuvassa.\n— Kyllä se oli se kokonaisvaltainen kokemus, jota muistelen ja se kuinka paljon täällä olostani nautin. Minulla oli missio. Niin mukavaa kuin tänne olikin silloin tulla, oli tähtäimeni kuitenkin muualla ja Tepsin vuosi oli askel oikeaan suuntaan. Halusin NHL:ään. Se oli unelmani, tavoitteeni ja kaikkeni. On helppo sanoa, että se oli silloin oikea liike. Sain paljon apua Jortsulta, Kari Jaloselta ja etenkin Hannu Virralta. Teimme paljon töitä luisteluni parantamiseksi ja he opettivat myös ajattelemaan peliä uudella tavalla.\n“Olemme tulleet vanhoiksi!”\nTPS:n nykyjoukkueen tarina alkoi kesällä 2015, kun Tallinder, Tomi Kallio ja Eric Perrin astuivat hallin ovista sisään. Tallinderin ollessa viimeksi Turussa TPS eli loistonsa viimeisiä vuosia ja uljasta TPS-purtta piti rakentaa uudestaan. Paljon oli seurassa muuttunut, mutta yhtymäkohtia vuoteen 2001 oli olemassa muutenkin kuin mestaruusviirin muodossa. Antero Niittymäki oli urheilutoimenjohtajana hankkimassa Tallinderia takaisin. Legendaarisen “rottaketjun” laituri Jani Kiviharju oli viime kevääseen asti penkin takana valmentamassa. Kiviharju valmentaa tätä nykyä Tepsin C-nuoria, mutta vanhoja pelikavereita on yhä selän takana: maalivahtivalmentaja Fredrik Norrena sekä hyökkääjiä peluuttava Kimmo Rintanen. Onhan sen nyt oltava outoa, kun entinen joukkuetoveri onkin yhtäkkiä selän takana antamassa ohjeita. Vai onko se?\n— Sehän tarkoittaa vain sitä, että olemme tulleet vanhoiksi, lohkaisee Tallinder.\n— He eivät ole juuri vuosien varrella muuttuneet. Norrella on yhä kova vaatimustaso ja hän on hyvin intensiivinen kuten hän oli pelatessaankin. Sillä tavoin hän menestyi. Rintsi puolestaan on rennompi ja huolettomampi, mutta se ansiosta hän teki sellaisen uran kuin teki. Aivan sama juttu kuin Norren kanssa, mutta se ilmenee eri tavalla. Ei ole oikeaa tai väärää tapaa, vaan jokaisen täytyy löytää oma tapansa ja oma polkunsa. On kyse sitten jääkiekosta tai elämästä yleensä.\nJos ei entisten pelikavereiden valmennus vielä sitä tekisi, niin ajoittaista itsensä vanhaksi tuntemista lienee vaikea välttää, kun päivittäin vierellä viilettää 2001 mestarijoukkueen jäsenien poikia.\nMuistuttaako Elmeri Eronen isäänsä Kimmoa tai Patrik Virta isäänsä Tonya?\n— Kyllä, niin ulkonäön kuin pelityylinkin puolesta. Isä-Eronen oli erittäin luotettava ja vakaa pakki. Täydellinen joukkuepelaaja. Elmeri on samanlainen, ehkä hiukan lahjakkaampi hyökkäyssuuntaan, mutta kuitenkin sellainen luotettava ja kovaa töitä tekevä pelaaja. Patrikilla ja Tonylla on molemmilla paljon taitoa ja se maalintekijän tatsi.\n— Tässä pitää myös muistaa se, että kun pelasin heidän isiensä kanssa, he olivat vanhempia ja valmiimpia pelaajia, joten en osaa yhtään sanoa millaisia he olivat nuorempina. Elmeri ja Patrik ovat nuoria poikia, mutta pelaavat jo nyt liigaa hyvällä tasolla, joten on hurjaa kuvitellakin mitä he ovat sitten vanhempina.\nMännävuosina muodostui jo perinteeksi keskustelupalstoilla, että tiettyjä pelaajia huhuttiin joka ikisenä kesänä Tepsiin. Yksi heistä oli Henrik Tallinder. Hänen kohdallaan kyse ei ollut vain 1+1-henkisestä “oman pojan kotiinpaluusta”, vaan savun joukossa vaikutti välkkyvän jonkinlaista loogista liekkiä. Huhuilijat näet tiesivät kertoa Tallinderilla olevan siteitä Turkuun ja että hänen perheellään olisi asunto Turussa. Mutta pitivätkö huhut lopulta lainkaan paikkaansa?\n— Eivät pitäneet. Viimeisimmän NHL:n työsulun aikaan Ari Vuori soitteli ja kyseli kiinnostusta tulla pelaamaan tänne, mutta olimme jo perheen kanssa palanneet Yhdysvaltoihin ja lapseni kävivät siellä koulua, joten en voinut vain ottaa ja lähteä tänne pelaamaan.\n— Se toki pitää paikkaansa, että meillä on aina ollut asunto täällä, mutta mitään kunnon neuvotteluja ei käyty ennen vuotta 2015.\nKun Tallinder lopulta teki päätöksen, että on aika palata kotiin oli kyse enää siitä, että kumpaan kotiin valinta osuu. Toinen vaihtoehto oli tietenkin synnyinkaupunki Tukholma ja kasvattiseura AIK. Toisessa vaakakupissa taas oli Turku ja TPS.\n— En tarjonnut itseäni muille joukkueille lainkaan, vaan halusin pelata jommassa kummassa. Valitessani Tepsin ajattelin eniten lasteni sosiaalista elämää, eli koulunkäyntiin liittyviä asioita, miten heille löytyisi harrastuksia ja muuta tekemistä.\nVaikka Tallinder teki valinnan perhe edellä, on silti selvää, että Tepsiin paluu oli hänelle sydämen asia.\n— Totta kai TPS seurana merkitsee minulle paljon. Muuten en olisi halunnut palata. Minusta tuli ensimmäisen reissun jälkeen tepsiläinen ja se aina satutti, kun huomasin joukkueella menevän huonosti.\nEnsimmäisellä reissullaan Tallinder omaksui tepsiläisen kulttuurin ja perinteen. Niiden asioiden vaaliminen unohtui hieman hänen lähtönsä jälkeen ja TPS hukkasi identiteettinsä seurana. Viime kausien aikana TPS on onnistunut herättämään nämä asiat henkiin. Tallinder alleviivaa kulttuuria ja perinteitä menestyksen peruskivinä.\nOn aina tärkeää, että joukkueessa on ne lipunkantajat. Se on rooli, johon nuoret eivät yksinkertaisesti ole heti valmiita, vaan heidän pitää oppia miten sitä vastuuta kannetaan. Siksi on tärkeää, että “Tomppa” (Tomi Kallio) on täällä ja että minä olen täällä. “Eki” (Eric Perrin) on totta kai myös tärkeässä roolissa, mutta hän tuli mukaan ulkopuolelta.\n— Kopissa täytyy olla niitä, jotka opettavat nuoremmille mitä tämä homma oikein on, jotta he voivat viedä seuraa eteenpäin tulevaisuudessa. Emme kuitenkaan pelaa ikuisesti, joten ennen pitkää on nuorempien aika ottaa homma haltuun ja jatkaa perinnettä.\nAinakin näin joukkueen ulkopuolisen ihmisen silmin nähtynä Tallinder, Kallio ja Perrin ovat taatusti antaneet seuraavalle sukupolvelle kosolti valmiuksia ohjastaa Tepsiä kaukalossa tulevaisuudessa. Nyt ei kuitenkaan ole vielä aika katsoa niin kauas, sillä nykyisten lipunkantajien työn hedelmät ovat vielä korjaamatta. Sille tielle lähdetään viikon kuluttua.\nArtikkeli on kaksiosainen. Lue toinen juttu: Henrik Tallinder – kova mutta rehti


Kuntokeidas Vesipekan työpaikkakiusaamistapauksessa päästiin sopuun | Raahen Seutu\nKuntokeidas Vesipekan työpaikkakiusaamistapauksessa päädyttiin sopuun.\nKuntokeidas Vesipekan työpaikkakiusaamistapauksessa päästiin sopuun\nKuntokeidas Vesipekan työpaikkakiusaamistapauksen käräjät ovat peruuntuneet kokonaan. Osapuolet pääsivät asiassa sopuun ja syyttäjä perui syytteen kokonaan. Pääkäsittely asiasta oli tarkoitus istua tämän ja ensi viikon aikana.\nEnsimmäisen kerran asiaa käsiteltiin Ylivieska-Raahen käräjäoikeudessa tämän vuoden helmikuussa. Silloin käsittely peruttiin, kun Ylivieska-Raahen käräjäoikeus katsoi, ettei Vesipekan uimavalvojien kopissa salaa nauhoitettuja keskusteluja saa hyödyntää todisteina oikeudessa, sillä ne ovat salakuuntelua. Helmikuisessa käsittelyssä syytteitä ei luettu, vaan käsiteltiin ainoastaan asian käsittelyratkaisuja.\nRaahen poliisi sai syksyllä 2013 tutkintapyynnön useasta Kuntokeidas Vesipekan henkilökuntaan kuuluvasta henkilöstä. Tutkittavia rikosnimikkeitä olivat pahoinpitely, työturvallisuusrikos ja kunnianloukkaus. Tutkintapyynnön jätti uimahallin työntekijä. Työpaikkakiusaamistapauksen tapahtumat ovat ajoittuneet vuodelle 2012-2013. Syytetty esimies eläköityi syyskuussa 2012. Esitutkinta valmistui heinäkuussa 2014 ja tapauksen syyteharkinta päättyi kesäkuussa 2015.


Fysiikka, kemia (49)\nHammastahnassani ja kasvovoiteessani on ainetta nimeltä PVM/MA Copolymer. Onko se muovia?\nCopolymer / kopolymeeri on polymeeri, joka on muodostunut kahdesta tai useammasta keskenään erilaisesta monomeeristä, siis jonkinlaisesta muovista on kyse. Tarkempaa selkoa PVM/MA Copolymerin koostumuksesta en löytänyt. Kosmetiikan sisältämistä aineista kertova Incihaku toteaa kuitenkin, ettei kyseisen aineen käytölle ole kosmetiikassa rajoituksia. Useissa lähteissä mainitaan, että kosmetiikassa käytetään...12.1.2019 11:43Helsingin kaupunginkirjasto\nOnko olemassa sellaista ainetta kuin guaraniini?\nGuarana-kasvin siemenet sisältävät mm. kofeiinia, teobromiinia, teofylliinia ja muita piristäviä aiesosia. Teobromiini ja teofylliini ovat saman tyyppisiä metyyliksantiineja kuin kofeiniinikin. Guaraniini-ilmaisua käytetään joskus markkinoitaessa esim. guaranan siemenistä tehtyjä luontaistuotteita, mutta käytännössä kyse on kofeiiinista ja kofeiinin kaltaisista ainesosista. 2.1.2019 12:23Helsingin kaupunginkirjasto\nKuinka kauan kestää hitaasti virtaavan joen (esim. Vantaanjoen) tai järven jäätyä eri pakkasasteilla?\nJokien ja järvien vesien lämpötila vaihtelee säiden mukaan koko ajan ympäri vuoden, joten tuo jäätymisen kesto on siksi melko vaikea määritellä. Mikä olisi se hetki, josta ajanotto aloitetaan? 28.12.2018 12:40Matti Rantanen\nMiten mitataan amfetamiinin vahvuus prosentteina?\nTarkasti amfetamiinin ja muiden huumausaineiden vahvuus pystytään analysoimaan laboratoriolaitteilla. Tullin viranomaiset tutkivat epäiltyjä huumaus- ja lääkeaineita laboratoriossaan ja keskusrikospoliisi selvittää takavarikoitujen näytteiden pitoisuuksia omassa laboratoriossaan. Näytteiden komponentit erotetaan toisistaan käyttäen kromatografisia menetelmiä ja identifioidaan mm. spektrometrisin menetelmin (...29.11.2018 19:43Helsingin kaupunginkirjasto\nMitä tarkoitetaan mikropainovoimalla? Miten se syntyy?\nKappaleen tilaa, jossa painovoima on alle 10 potenssiin -6 G:tä (G=maan painovoima), siis 0,000001 G:tä, lähes 0 G mutta ei ihan. Tällaiseen tilaan päästään menemällä tarpeeksi kauas painovoiman aiheuttajasta, esim 3.7 miljardin km päähän auringosta tai vapaassa pudotuksessa, paraabelirataa lentävässä lentokoneessa tai avaruusasemalla, joka kiertää painovoiman aiheuttajaa (keskipakovoima kumoaa...20.11.2018 12:36Köpi K\nKuinka pitkä on yleinen suhteellisuusteoria?\nKoko dokumentti löytyy netistä ilmaiseksi, joten sitä on helppo tarkastella. Linkki on alla. Dokumentti on noin 42 sivua pitkä ja lisäksi on kymmenen liitesivua. Tarkka pituus toki vaihtelee paljon tekstin asettelun mukaan. Yhtälöiden määrää en viitsi laskea, mutta niitä on yllättävän vähän, ehkä pari-kolmekymmentä. 27.10.2018 19:12Martti Syyskorpi\nOnko ydinreaktiossa vapautuva energia fotonin liike-energiaa?\nOsin, ydinreaktiossa vapautuvia korkeaenergisia fotoneita kutsutaan gamma-säteiksi. Sen lisäksi energiaa vapautuu syntyvien uusien partikkelien liike-energiana ja osa voi jäädä ytimeen ns. metastabiilina energiatasona, joka vapautuu ajan myötä radioaktiivisena hajoamisena. Pieni määrä energiaa voi vapautua myös röntgen-säteinä. 27.10.2018 07:08Köpi K


Tampere-talon Rôtisseurs-kilpi kertoo kokous- ja kongressijärjestäjille laadusta - ePressi\nTampere-talon Rôtisseurs-kilpi kertoo kokous- ja kongressijärjestäjille laadusta\nTampere-talolle myönnetään tänään torstaina 25.9. Rôtisseurs-kilpi, joka on tunnustus talon ravintolan laadusta sekä ruoka- ja palvelutuotteen korkeasta tasosta. Chaîne des Rôtisseurs’n eli Paistinkääntäjien järjestön kilpi luovutetaan talolle valtakunnallisena kilpipäivänä.\nTampere-talon ravintolapäällikkö Pasi Vatajan mukaan kilpiyrityksen on täytettävä kriteerit sesongista, juhlasta ja tapahtumasta riippumatta. Tunnustus laittaa talon miettimään aivan perusasioitakin.\n- Emme jää lepäämään laakereillemme, vaan meidän on jatkuvasti osoitettava olevamme kilven arvoisia. Kiinnitämme entistä enemmän huomiota arvoihimme: teemme ruokaa puhtaista ja tuoreista raaka-aineista ja suosimme luomua, lähiruokaa ja Reilun kaupan tuotteita, Vataja kertoo.\nKongressipäällikkö Erika Eischerin mukaan kilpi on tärkeä valtti kokousten ja kongressien järjestämisessä sekä markkinoinnissa.\n- Hyvä ruoka on usein se, mistä kokoukset ja tapahtumat muistetaan, oli kyseessä sitten kansainvälinen kongressi tai pieni yritystilaisuus. Nyt meillä on erinomainen tilaisuus profiloitua ja erottua tälläkin alueella, Eischer sanoo.\nPaistinkääntäjät edistävät ruoka-, juoma- ja ravintolakulttuuria, ja Rôtisseurs-kilpi on sen korkein tunnustus. Kriteerien mukaan ruoan pitää olla hyvän makuista ja rakenteellisesti sekä ulkonäöllisesti onnistunutta sekä puhdasta, hygieenisesti valmistettua ja turvallista. Raaka-aineiden ja valmistusmenetelmien pitää olla monipuolisia.\nTampereella on tällä hetkellä 16 kilpiyritystä. Järjestön tunnuksen saaneet ammattilaiset ovat huippuosaajia ja harrastajajäsenet gastronomiaan syvällisesti perehtyneitä.\nTampere-talo poikkeaa monista muista Paistinkääntäjien kilpeä kantavista ravintoloista siinä, että talossa ruokailee vilkkaimpina päivinä jopa tuhansia asiakkaita. Suurista asiakasmääristä huolimatta ruoan valmistuksessa halutaan säilyttää talon oma maku ja ilme.\nTalo sai keväällä 2014 myös Joutsenmerkin ensimmäisenä kokous- ja kongressikeskuksena Pohjoismaissa. Merkki kertoo kuluttajalle tuotteen ja palveluiden olevan ympäristön kannalta parhaiden joukossa.\nPasi Vataja (Maître Restaurateur), Tampere-talon ravintolapäällikkö, puh. 050 388 7130, pasi.vataja@tampere-talo.fi\nErika Eischer, Tampere-talon kongressipäällikkö, puh. 040 545 0011, erika.eischer@tampere-talo.fi\nLue lisää Rôtisseurs-kriteereistä\nLue lisää Rôtisseurs-järjestöstä\nTiedote 8.5.2014: Tampere-talolle Joutsemerkki\nKuvia henkilökunnasta Rôtisseurs -käätyineen\nKaupungit ja kunnatKulttuuri ja taideMusiikki ja viihdeRuoka ja elintarvikkeet


Välikatu 13 A, Keskusta, Nokia (50 m2) - OP Koti\nVelaton myyntihinta 178 360 € Myyntihinta: 53 508 €\n53 508,00 €\n178 360,00 €\n124 852,00 €\n3 567,20 €\nIlmoitettu rahoitusvastike sisältää ainoastaan koron osuuden. Hoitovastike on neliöperusteinen ja rahoitusvastike on osakeperusteinen. Rahoitusvastikearvio lyhennysvapaan jälkeen on 545,96€/kk. Lainan lyhennysarvio on laskettu 0,9442/osake/kk+ koron osuus. Korko on laskettu todellisella vuosikorolla 12 kk Euribor+ 0,80 % marginaalilla (tilanne 12.2018 yht. 0,80 %). Laina-aika on 25 vuotta, josta rakennusaika + 2 ensimmäistä asumisvuotta ovat lyhennysvapaita. Lyhennykset kuukausittain tasalyhennyksin. Osakkeenostajilta kerätään vastiketta lainan lyhennystä varten puoli vuotta ennen ensimmäisen lyhennyksen erääntymistä. Lainan 1. lyhennys erääntyy maksettavaksi arviolta 10 /2022. Hoitovastike sisältää tontinvuokravastikkeen 1,94€/m²/kk.


Järventaus ei aio poliitikoksi - Kotimaa - Uutiset - MTV.fi\nJärventaus ei aio poliitikoksi\nKotimaa Julkaistu 12.03.1998 16:57\nKokoomuksen ministeriehdokkaakseen nimeämä toimitusjohtaja Jussi Järventaus, 46, pitää oikeusministerin tehtävää määräaikaisena pestinä. Hän sanoo, että hänellä ei ole minkäänlaisia ajatuksia poliittisesta urasta.\nBrysselistä puhelimeen tavoitettu Järventaus sanoi kokoomuksen eduskuntaryhmän äänestyksen jälkeen, että hän lähtee uuteen tehtävään motivoituneena ja nöyrällä mielellä, jos presidentti hänet ministeriksi nimittää.\nSitoutumaton Järventaus on tehnyt yli 20 vuoden uran virkamiehenä ja järjestömiehenä. Valtioneuvoston jäsenyys ei merkitse kuitenkaan lähtemistä poliittiselle uralle.\n-Kyllä ne ajatukset ovat täysin poissuljettuja, Järventaus sanoi.\nJärventauksen mukaan oikeusministeriön hallinnonalalla on lukuisia asioista meneillään, vaikka monia ratkaisuja on tehtykin.\n-Siellähän on pitkä hankeluettelo. Siellä on oikeudenkäyntikustannussäännösten uudistamista, ja tietysti valtiosääntökin vaatii vielä katsomista. Ulosottosäännöksiä ja konkurssilainsäädäntöä uudistetaan eli työtä riittää omalla hallinnonalalla, Järventaus sanoi.\nJärventaus on toiminut vuodesta 1996 Suomen yrittäjien toimitusjohtajana. Hän uskoo taustansa näkyvän hallituksessa siten, että hän edustaa yrittäjäelämän asiantuntemusta.\n-Mutta ei niin, että olisin yrittäjien edustaja. Se ei ole mahdollista kun katsotaan valtioneuvoston kokonaisuutta, Järventaus sanoi.\nJärventaus on koulutukseltaan oikeustieteen lisensiaatti ja varatuomari. Hän on toiminut korkeimmassa hallinto-oikeudessa ylimääräisenä esittelijänä, ehtoasiamiehenä Vakuutusyhtiöiden keskusliitossa, oikeusministeriössä lainsäädäntöneuvoksena ja lainopillisena johtajana henkivakuutusyhtiö Novassa.\nYrittäjäpuolelle hän siirtyi vuonna 1990, kun hänestä tuli Suomen yrittäjien varatoimitusjohtaja. Vuosina 1993-95 Järventaus toimi Vakuutusyhtiöiden keskusliiton toimitusjohtajana ennen nousemistaan yrittäjien toimitusjohtajaksi. Järventauksella on luottamustoimia sekä vakuutus- että yrittäjäaloilla.\nKysely: Sateenkaarihallitus saisi jatkaa Kuopion hiv-epäillyllä viisi seksikumppania


Intia ei ole niin kaukana - Kauppapolitiikka\nHelsingistä ajaa Pohjois-Savoon viidessä tunnissa. Helsingistä lentää Intiaan kuudessa tunnissa. Itä-Suomessa aikaeroa on ei-savolaisilla (sutkautukset ymmärretään viiveellä), mutta Delhissä ollaan ajassa 2,5 tuntia edellä. Intian luvuissa etunoja on suurempi. Lähivuosien kasvun odotetaan pysyvän 7–8 prosentin tasolla. Kasvua tarvitaan, koska työmarkkinoille tulee miljoona uutta työikäistä joka kuukausi. Vuonna 2025 maailman väestöstä 60 prosenttia on Aasiassa –...\nHelsingistä ajaa Pohjois-Savoon viidessä tunnissa. Helsingistä lentää Intiaan kuudessa tunnissa. Itä-Suomessa aikaeroa on ei-savolaisilla (sutkautukset ymmärretään viiveellä), mutta Delhissä ollaan ajassa 2,5 tuntia edellä.\nIntian luvuissa etunoja on suurempi. Lähivuosien kasvun odotetaan pysyvän 7–8 prosentin tasolla. Kasvua tarvitaan, koska työmarkkinoille tulee miljoona uutta työikäistä joka kuukausi. Vuonna 2025 maailman väestöstä 60 prosenttia on Aasiassa – suurimmat luvut Kiinassa ja Intiassa.\nKun Intian kuhinaa ja vaurauden ja köyhyyden vastakohtia pysähtyy kadulla seuraamaan, ymmärtää, ettei ihan pieni talouskasvu riitä tilanteen parantamiseen. Tarvitaan toki muutakin, mutta eräs arvostettu intialaisekonomisti arvioi, että vasta 10 prosentin talouskasvu näkyisi kadulla.\nKiinaan verrattuna Intian kasvu on vielä suurelta osin riippuvainen maataloudesta. Sähköisen maailmankaupan vapauttamista ja teollisuustuotteiden markkinoillepääsyä korostava EU-maan virkamies saakin Intian kauppaministeriössä ripityksen: jos maatalous on herkkä asia EU:ssa muutaman prosentin bkt-vaikutuksen ansiosta, Intiassa reilusti yli puolet väestöstä saa maataloudesta elantonsa.\nValmistavan teollisuuden osuus on Intiassa 20 prosenttia. Se on vähemmän kuin Kiinassa, mutta lukua kasvatetaan aktiivisesti. Kasvava väestö, kaupungistuminen ja teollisuuden kehittyminen edellyttävät toimivaa infrastruktuuria, energiaa ja digitaalisia palveluja. Tähän kaikkeen Suomella on ratkaisuja.\nIntiassa vakuutetaan, että ympäristö- ja ilmastovelvoitteet otetaan maassa tosissaan. Tarvittavien ratkaisujen volyymit ovat kuitenkin valtavia. Intialaiset ehdottavatkin tapaamisissa mielellään teknologian siirtoa ja valmistusta halvempien kustannusten Intiassa.\nKöyhyys ei poistu ilman kauppaa ja globalisaatiota. Vuosina 2000–2015 miljardi ihmistä pääsi pois äärimmäisestä köyhyydestä. Globalisaation hyödyt eivät kuitenkaan jakaudu tasaisesti, ja tähän keskusteluun on nyt herätty kaikkialla. Kansainväliset rahoituslaitokset puhuvat tosissaan osallistavasta globalisaatiosta.\nOlin äskettäin Euroopan jälleenrakennuspankin EBRD:n vuosikokouksessa. Keskusteluteemana oli osallistava talous. Pankin pääjohtaja totesi, että vielä muutama vuosi sitten talous ja sosiaaliset kysymykset olivat omissa koreissaan. Nyt ne ovat samassa. Komissio julkisti myös oman globalisaatiostrategiansa, jossa ajatuksena on reilumpi globalisaation hallinta.\nKyseessä on iso trendimuutos, joka tulee huomioida myös Suomen kauppapolitiikassa.\nMutta pääviestini on, että Suomen kaltaisen ratkaisukeskeisen maan yritysten kannattaa nyt tosissaan katsoa Intiaan. Maantieteellinen ja ajallinen etäisyys on lyhyempi kuin miltä ensituntumalta vaikuttaa.


Bubble Ball: Kuntoilu\nVaikka haasteeseen on vielä aikaa olen myös hahmotellut mielessäni miten tätä rapakuntoa pääsisi oikein nostamaan. Minulla ei ole kuntoilijan taustaa, oikeammin en ole kasvanut liikkumiseen tai liikuntaharrasteisiin lapsuudessakaan. Osin siitäkin johtuen se on aina ollut enemmän tai vähemmän mielenkiintoista tai houkuttelevaa. Olisiko nyt aika muuttaa tätä ajatusmallia? Todellakin!\nHoikimpina aikoina on liikunta tullut aivan huomaamatta esim. työmatkapyöräilyistä ja kävelyistä. Elämäntilanne muuttui joitakin vuosia takaperin ja perheen koko kasvoi, niin yllättäen siitä se repsahdus sitten lähti liikkeelle.\nKuntosali on minulle täysin vieras käsite. Lähinnä olen tutustunut aiemmin perusjumppiin ja Zumbaan, joista jälkimmäiseen kyllä tykästyin. Hyötyliikunta on siis ollut enemmän se mitä on harrastanut vähän kuin huomaamattaan :)\nNyt on siis aloitettava laatimaan toiminnallista suunnitelmaa liikkumisen suhteen, ilman sitä ei painokaan tipu ja kunnon kasvattaminen nyt ei missään nimessä voi ainakaan huono asia voi olla. Mielessä on pyörineet ainakin nämä liikuntamuodot: A) väh 3x viikossa reipas tunnin mittainen kävelylenkki. B) 1 x Zumbaa/vko kesto 60 min. C) Kuntosali 1 x viikossa. Enempään ei taida olla mahdollisuuksia, koska kuntosalit ovat eivät ole kotini vieressä ja elämää perheellekin pitää jättää (lue:paikasta paikkaan suhailu veisi koko illan). D) Kotitreeni: perusliikkeitä + käsipainot ja kahvakuula.\nKoska elämä on monipuolistunut perhe-elämän myötä, täytyy rakentaa aikataulullinen suunnitelma ja tätä varten väkerrän selkeän kalenterin seinään kaikkien perheenjäsenten nähtäville. Jatkossa tulee siis olemaan aikoja vain minua itseäni varten.\nPahoittelut jos teksti on pomppivaa ja punainen lanka saattaa olla kateissa. Tätä tekstiä on kirjoitettu sillä fiilisellä mitä pää on tuottanut, suoraan korvienvälistä kirjasimille ;)\nLähettänyt Gaia klo perjantaina, heinäkuuta 27, 2012


Dark Reign: Future Of War – Veri on veden hinta\n"...mutta nyt kehään kipuaa Dark Reign. Laatutyötä oleva, uusia innovaatioita pursuava tosiaikastrategia tempaisee Command & Conqurerin uppercutilla lattiaan. Westwoodin tallin pitkä ylivalta on ohi".\nOn taas aika tarttua hiireen, rakentaa mustan harson peittämään kenttään tukikohta, kerätä raaka-aineita ja tuottaa niin paljon yksiköitä, että vastapuolen saa survottua maan rakoon. Dark Reign ei vaihteeksi olekaan mikään turha klooni, vaan lisää C&C-soppaan runsaasti omia mausteita, ja jopa varsin kelvollisen tekoälyn. Lopputulos on lajityypin valioyksilö.\nSatoja vuosia sitten Imperiumin ja Freedom Guardin välisen sodan lopputaistelu polki jalkoihinsa togralaisen kulttuurin, eloonjääneiden paetessa avaruuteen. Pelaajan tiedustelualus kohtaa itsensä Togran lähettämän luotaimen, joka tarjoaa houkuttelevan mahdollisuuden: pelaaja voi matkustaa ajassa taaksepäin ratkaisevaan taisteluun, ja jos hän voittaa sekä Freedom Guardin että Imperiumin, historia muuttuu ja koto pelastuu.\nKoska tilaisuus on kertakäyttöinen, joutuu pelaaja kevyenä kenttäharjoitteluna käymään läpi historialliset taistelut. Lineaarisesti etenevä historiankurssi kestää 12 tehtävää, ja nämä voi pelata joko Freedom Guardin tai Imperiumin vinkkelistä. Tai kummankin, sillä tehtävät eivät ole identtisiä.\nPunainen tupa ja plasmatorni\nPakolliseen tukikohtaan pykätään tutut perusrakennukset. On päämaja, voimalaitokset, vedenpuhdistamo, sotilaskoulutuskeskus, ajoneuvotehdas, sairaala ja korjauspaja. Tukikohtaa suojaavat asetornit ja ilmatorjunta. Rakennukset saa vapaasti lätkiä vaikka ympäri kenttää.\nRakennukset eivät nouse itsekseen, niitä rakentavat päämajan tuottamat rakentajarobotit. Niinpä pelkkä päämajan murskaaminen ei vielä neutraloi toista pelaajaa, olettaen että tämä on tajunnut jemmata rakentajia jonnekin. Syytä olisi, sillä myöhemmät mega-aseet pistävät rakennuksia kerralla päreiksi. Imperiumin Rift Generator luo tuhoisan aikahäiriön, ja Freedom Guardin Shock Wave pystyy generoimaan maanjäristysaallon.\nVaan mistäpä rakennusraha revitään? Puhtaasta vedestä. Tulevaisuudessa se on painonsa arvoista kullassa. Rahturi kuljettaa veden laukaisualustalle, ja kun tankki on täynnä, se laukaistaan kiertoradalle odottavalle ostajalle. Toinen kerättävä raaka-aine on taelon, jolla voi lisätä energiantuotantoaan.\nDark Reignissa on line-of-sight, eli vain omien yksikköjen näköpiirissä olevat viholliset näkyvät. Line-of-sight vaikuttaa maaston korkeuseroissakin (joita on vaikea hahmottaa), joten kukkuloita sun muita voi käyttää näkösuojana. Maastotyyppejä on erilaisia, mikä hidastaa tai jopa estää eri yksiköiden liikkumista eri ympäristöissä. Niinpä Dark Reignissä jalkaväki on muutakin kuin tykinruokaa, sillä jalkaväki kulkee missä vaan. Hyvin aseistetut perussotilaat sitäpaitsi ovat varsin tulivoimaisiakin.\nFreedom Guardin perussotilaat saa Phasing Facilityn rakentamisen jälkeen pheisaamaan, eli nämä sulautuvat maahan. Scout ja Sniper osaavat muuntautua palaksi maastoa, esimerkiksi puuksi tai kiveksi. Monet tehokkaammat aseet vaativat tulenjohtajan, johon ne sopivat erittäin hyvin. Imperiumilla on näpsäkkä infiltraattori, joka osaa naamioitua vastustajan mieheksi ja voi varastaa vastustajan teknologiaa. Tukijoukoiksi sopivat mekaanikko, joka korjaa laitteita ja lääkintämies, joka paikkaa sotilaita.\nDark Reignin raskaammat taisteluvälineet ovat aika tutun oloisia. Ruokalistassa on kaikkea kevyistä tiedustelurasseista erilaisiin tankkeihin ja telatykkeihin. Yksikön alla on joko pyörät, telaketjut tai leijuntatyyny, ja tämä määrää missä maastossa ja miten lujaa se voi kulkea. Esimerkiksi ilmatyynytankki voi ylittää vettä, mutta on varsin avuton kukkulaisessa maastossa.\nDark Reignissä on alkeelliset ilmavoimat kevyine hävittäjineen ja maataistelukoneineen. Käyttökelpoisin on Imperiumin hidas mutta varsin tuhoisa Sky Fortress, joka suojattuna laumana kertaheitolla pyyhkii rakennuksia. Erikoisemmista vehkeistä mainittakoon Shredder, lentävä sahanterä jalkaväkeä vastaan, ja Hostage Taker, joka kaappaa jalkaväkeä ja tekee heistä pommilla varustettuja zombeja.\nDark Reignin käyttöliittymä on kokonaisuudessaan toimiva, ja peli on erittäin sujuvaa pelattavaa, ilman päällekäyvää täsmänysväystä. Rakennusjonot säästävät turhaa naxuttelua, samoin näppäinoikotiet. Pelissä on myös paras näkemäni waypoint-systeemi. Tabulaattori painettuna naxutetaan pisteet ja kun näppäin ylös ponnahtaa, yksikkö liikkeelle singahtaa. Toimii vaikka kesken taistelun. Waypointit saa tallennettua ja niitä saa editoitua, joten erilaisten huoltoreittien ja jatkuvien vartiointireittien perustaminen on helppoa, ja keventää sekin naxutustarvetta.\nMaastoa peittävän harson hävittäminen on tunnetusti työlästä, paitsi Dark Reignissä: valitaan nopsa yksikkö ja annetaan käskyksi "scout". Yksikkö tutkii maastoa automaattisesti, kunnes kuolee. Automaattikäskyiksi voi antaa myös häirintähyökkäykset ja etsi & tuhoa -tehtävän. Nämä pari viimeistä eivät ole kovin käyttökelpoisia, paitsi viimeistä vihollista etsiessä.\nYksiköiden käyttäytymistä voi viritellä. Takaa-ajo määrittelee, pysyykö yksikkö paikallaan, ajaako vihollista takaa pienen matkaa vai seuraako läpi koko kentän, minne ikinä vihulainen meneekin. Vahingonsiedon mukaan yksikkö joko seisoo vahingosta välittämättä kuin Tony Montana Arpinaamassa, tai vilahtaa korjattavaksi heti kun maali naarmuuntuu. Itsenäisyytensä mukaan yksikkö liikkuu kohteeseensa joko täysin tyhmänä, näkökenttään sattuvia maaleja ammuskellen tai jopa ohjat itse ottaen.\nMelkein ajattelen, siis melkein olen\nDark Reignin sydän on Auranin kehittämä Tactics-engine, joka on ilmeisen vapaasti muuteltava. Pelin mukana tulee hyvän tehtäväeditorin lisäksi yksikkö/rakennus-, tekoäly- ja yksinpelieditorit, täsmälleen samat, jolla pelinkin tehtävät on tehty. Auranin kotisivulla (www.auran.com) on uusia yksiköitä, rakennuksia sun muuta ryhmän tuleviin peleihin, mutta ne voi istuttaa Dark Reigniinkin.\nTekoäly on kuulemma tilanteeseen sopeutuvaa sorttia, ja osittain skriptattuna toimii yksinpelissä hyvin. No, ainakin paremmin kuin Westwoodin peleissä. Yksinpelinä Dark Reign on mukavan haastava, muutaman ensimmäisen tehtävän jälkeen pelin saa ottaa tosissaan, jos meinaa menestyä.\nSkirmish-moodissa, eli moninpelin kuivaharjoittelussa, tekoäly ei enää pärjää. Jollei jää alussa sen jyrän alle, voitto tulee lähes varmasti. Instant Actionissa muuten vaikeustasot ovat väärin: hard on itse asiassa easy. Tekoälyn suurin moka on yksiköiden lähettäminen tipoittain, sen vahva puoli taas tukikohdan puolustuksen reikien löytäminen ja hyödyntäminen. Lisäksi voisin vannoa, että se reagoi epäonnistuneeseen pelaajan hyökkäykseen (jossa tappiot ovat valtavat) lähettämällä jonkin piilossa kuikuilleen reservijoukon tukikohdan kimppuun.\nMoninpeliä en valitettavasti ehtinyt kokeilla, mutta toisen käden tietojen mukaan se toimii ainakin teknisesti hyvin, ja eri osapuolet ovat kuulemma tasapainossa. Verkko-ja modeemipeleihin yhdestä rompusta saa tiristää neljä versiota, nettipeli vaatii kullekin oman.\nKun en ole vielä Total Annihilationia nähnyt, saa Dark Reign kunnian kantaa C&C-kuninkaan kruunua, ainakin hetken.


Auta asiakastasi menestymään | Suomen Taloushallintoliitto ry\nAuta asiakastasi menestymään\nYritysneuvonta, Budjetointi, Ennustaminen, Tilitoimistossa\nYhä useampi tilitoimisto haluaa olla asiakkailleen enemmän kuin lakisääteisten palvelujen tuottaja. Laadukasta kirjanpitopalvelua tarvitaan aina, mutta toisaalta automaation lisääntyminen ja usein kilpailutilannekin rapauttaa hintatasoa ja asiakkaan halua maksaa pelkästä ”pakollisesta”. Taloushallintoliiton uutuuskoulutus valmentaa taloushallinnon ammattilaisia suuntaamaan huomion asiakkaan tulevaisuuden menestykseen.\nKirjanpidon sanotaan olevan peräpeiliin tuijottamista, jota se monella tapaa onkin, mutta tulevaisuuteen katsominen on yrityksen johtamisen kannalta tärkeämpää. Tulevaisuutta ei tunneta, mutta sitä voidaan suunnitella, ennakoida ja mallintaa. Talouden suunnittelussa tämä tehdään budjetoinnin ja ennusteiden avulla.\nBudjetti auttaa arvioimaan yrityksen tuloksentekokykyä, rahojen riittävyyttä ja liiketoiminnan kehityksen suuntaa tarkastelujakson aikana. Budjetointikäytäntöjä on erilaisia, ja valitettavan monissa yrityksissä sitä ei tehdä lainkaan. Budjetin laatiminen ei ole irrallinen laskuharjoitus tai ”numeroleikki”, vaan huolellisesti laadittuna ja johdonmukaisesti käytettynä keskeisin osa yrityksen päätöksentekoa ja johtamista.\nBudjetin seuranta on tärkeä osa kokonaisuutta. Toteutuneita lukuja pitää verrata budjetoituihin lukuihin säännöllisin väliajoin. Monessa yrityksessä riittävä tahti on esimerkiksi kuukausittain, kun kirjanpidon kausi on saatu valmiiksi. Mahdolliset poikkeamat toteuman ja budjetin välillä pitää analysoida, ja tehdä niistä johtopäätöksiä ja suosituksia tarvittaviin korjaus- tai tehostamistoimiin, jotta tavoiteltuun tulokseen olisi mahdollista päästä. Toteumavertailun yhteydessä syntyy myös päivittynyt ennuste siitä, miten koko tarkastelujakso suhteessa tavoitteeseen tullaan todennäköisimmin saavuttamaan.\nBudjetoinnissa ja ennusteiden laatimisessa vaivannäkö kannattaa. Taloushallinnon palveluntarjoajalle tässä on myös hyvä lisämahdollisuus tarjota asiantuntemustaan asiakkaan käyttöön. Budjetin laatimiseen on tarjolla erilaisia tietojärjestelmiä, mutta useissa tapauksissa siihen riittää pelkkä taulukkolaskentaohjelma. Laajojen budjetti- ja raportointimallien laatiminen ilman kunnollista työkalua on kuitenkin varsin työlästä. Samoin jos tilitoimisto aikoo tuottaa budjetointia ja raportointia palveluna isommalle joukolle asiakkaita, on tällöin syytä miettiä taulukkolaskentaohjelmaa tehokkaampia välineitä ja toimintatapoja.\nAuta asiakastasi menestymään – Talouden suunnittelu päätöksenteon perustana -kurssi on uusi tuote Taloushallintoliiton koulutustarjonnassa. Sen oppimistavoitteena on vahvistaa osallistujan tietoja budjetoinnin ja ennustamisen lainalaisuuksista, sekä antaa konkreettisia keinoja ja välineitä niiden tuottamiseen palveluna. Koulutus on suunnattu erityisesti tilitoimistoammattilaiselle, joka haluaa oppia auttamaan asiakasta tämän liiketoiminnan kehityksen ennustamisessa ja arvioinnissa. Näillä taidoilla voi ohjata asiakasyritystä muodostamaan käsityksen lähitulevaisuuden taloudellisesta asemastaan ja tekemään päätöksiä toimenpiteistä.. Kurssilla opitaan hyödyntämään helppokäyttöistä työkalua, jonka avulla on helppo laatia laajojakin budjetointimalleja, ja arvioida eri skenaarioiden ja yksittäisten tekijöiden vaikutuksia asiakasyrityksen tulevaan toimitaan ja taloudelliseen asemaan.\nJos oman talous- ja liiketoimintaosaamisen sekä palveluvalikoiman laajentaminen kiinnostaa, tästä on lupa innostua!\nOsaava tilitoimistokumppani hallitsee budjetoinnin\nVuokattilaisen Monetor Oy:n asiakkuusjohtaja Hanna Kemppainen osallistui Taloushallintoliiton järjestämään Auta asiakastasi menestymään -koulutukseen kevään ja kesän aikana. Haastattelua tehtäessä toukokuussa startanneen koulutuksen kolmesta lähipäivästä ensimmäinen oli takana.\nMiten olet pystynyt hyödyntämään koulutuksen antia työssäsi?\nHaluamme olla asiakasyritystemme kumppani ja auttaa heitä menestymään. Tässä budjetointiosaamisella on tärkeä roolinsa. Budjetoinnin avulla voimme tarkastella asiakkaan kanssa konkreettisemmin kuvaa tulevasta ja toivottavasti helpottaa näin päätöksentekoa. Koulutus vahvistaa käsitystäni budjetoinnin merkityksestä ja opettaa toteuttamaan sitä käytännössä. Ensimmäisessä lähipäivässä saimme käyttöömme MonthRoller-budjetointityökalun. Sillä on helppo tuottaa vaihtoehtoisia budjettiskenaarioita, joilla voidaan konkretisoida erilaisten päätösten vaikutuksia yrityksen taloudelliseen menestykseen. Koulutusjakson aikana teemme useammalle asiakkaalle budjetit. Tämä edellyttää syvällisten keskustelujen käymistä asiakkaan kanssa.\nMikä kurssilla oli erityisen hyvää?\nBudjetointinäkökulman painottaminen ja tilitoimiston roolin korostaminen asiakkaiden budjettien tekemisessä. Hyödyllistä oli, että saimme käyttöömme työkalun, jolla voi luoda budjettiesityksiä. Työkalun avulla asian käsittely syvenee ja varmasti kurssin edetessä voimme jakaa myös parhaita käytäntöjä työkalun ja yleensä asiakkaan kanssa yhteistyössä tehtävän budjetoinnin osalta.\nMiten koulutusta voisi mielestäsi kehittää?\nKoulutuksesta on vasta ensimmäinen lähipäivä takana, joten kehitysideoita on vielä varhaista antaa. Toiveenani on, että seuraavilla lähiopetuspäivillä budjetointityökalun käyttöä harjoiteltaisiin mahdollisimman monipuolisesti yhdessä. Työkalun ominaisuudet ja mahdollisuudet on opittava perusteellisesti, jotta siitä saa täyden hyödyn irti.\nOletko osallistunut liiton kursseille aikaisemmin?\nTämä on ensimmäinen Taloushallintoliiton kurssi, jolle osallistun. Kokemus on ollut positiivinen, joten varmasti osallistun jatkossakin liiton koulutuksiin.\nMillaisia koulutuksia toivoisit jatkossa?\nMinua kiinnostaisivat koulutukset, joissa keskityttäisiin käytännössä asiakkuuksien ja taloushallinnon johtamiseen, alan parhaiden käytäntöjen hyödyntämiseen sekä alalla tapahtuvien muutosten hallintaan.


Hannele | Lemmikinhoitaja sijainnissa Helsinki | Pawshake.fi\n27 kertaa suosikkihoitaja\nTietoa - Hannele\nHei! Olen Hannele, 39-vuotias eläinrakas ja liikunnallinen Helsinkiläinen. Tarjoan ulkoilutusta, kotihoitopaikkaa tai kotikäyntiä kaiken kokoisille koirille ja kissoille. Olen toiminut pari vuotta kotihoitajana rescue-koirille, joten kokemusta on myös aremmista ja haastavemmista yksilöistä.\nLapsuuteni vietin parhaan ystäväni saksanpaimenkoiran kanssa ja meillä on ollut kotona myös kissoja. Sen lisäksi olen hoitanut lukuisia tuttujen ja tuntemattomien lemmikkejä.\nAsun Suutarilassa jonka ympäristössä on hyvät lenkkeilymahdollisuudet. Jaan kotini kumppanini ja teini-ikäisen pojan kanssa. Meillä kotona koira saa halutessaan rapsutuksia ja leikkiseuraa, mutta myös omaa rauhaa tarpeen vaatiessa. Mahdollisuuksien mukaan voin viedä pidempiaikaisen hoitolaisen myös esimerkiksi päiväretkelle Nuuksioon. Vietän mielelläni aikaa myös koirapuistoissa. Takaan lemmikillesi turvallisen hoitopaikan ja tarjoan yksilöllistä ja läsnäolevaa hoitoa.\nVoin noutaa koiran hoitoon julkisilla kulkuvälineillä tarvittaessa matkakuluja vastaan. Ennen hoitoon tulemista voimme sopia vierailukäynnistä halutessasi jollon voimme kaikki tutusta toisiime. Laitan myös hoidon aikana kuulumisia toiveiden mukaan.\nTarjoan osaavaa, vastuullista ja rakastavaa hoitoa lemmikillesi. Kuusivuotiaan Hannelen unelma-ammatti oli eläintenhoitaja, joten toteutan tässä myös sydämeni kustumusta. Teen tätä työtä ennen kaikkea ilosta!\nUlkoilutukset ja kotikäynnit max. 5km. Pidempiaikaiset jaksot (min 3h) ympäri Pk-seutua.\nHoitajan Hannele palvelut\nHannele tarjoaa myös\nUuno-koira (7kk) oli päivähoidossa Hannelen luona rippijuhlien aikana. Kotiin palasi iloinen ja reipas koira. Kaikki meni tosi hienosti! Kiitos!\nTietoa hoitajan Hannele kodista\nHoitajan Hannele koti\nOta yhteyttä Hannele


Teriyakitofuburgerit ja wasabicoleslaw | Chocochili\n29.5.2014 / 17 kommenttia / Pääruoat\nSopivan oluen etsiminen ruoalle on mielenkiintoista puuhaa ja asialla voi halutessaan hifistellä siinä missä viinienkin kanssa. Minä en kuitenkaan ole mikään ekspertti mitä tulee oikean juoman valintaan, joten vilkuilen aina hyvät vinkit pullon kyljestä tai valmistajan nettisivuilta. Sinebrychoffin kätevä juomahakukin on meillä ahkerassa käytössä: sieltä löytyy olutesittelyn lisäksi ruokasuositus, mutta vegaanina niitä saa tulkita yleensä melko vapaalla kädellä :) Suositellun mauste- ja makumaailman voi kuitenkin siirtää mainiosti sopimaan myös kasvisruoalle!\nMeillä notkuu jääkaapissa vähän harvemmin perinteisiä Karhuja tai Koffeja, mutta Sinebrychoff myös maahantuo Suomeen liudan mielenkiintoisia oluita. Saamastani tuotepaketista löytyi myös yhtä kesäolutsuosikkiani, nimittäin Brooklyn American Alea. Ruokasuosituksiksi tälle oluelle mainitaan muun muassa ”kala ja kevyesti maustetut liharuoat”, joten lähdin kokeilemaan miten japanilaishenkisesti maustettu savutofu uppoaa tämän oluen kanssa. Brooklyn American Ale on maultaan melko kevyt ja sopii loistavasti ruokajuomaksi. Teriyakitofuburgerit eivät olleet ollenkaan hassumpi kaveri tälle oluelle!\nTeriyakitofuburgerit valmistuvat kätevästi niin ulkona grillissä kuin kotikeittiössä paistinpannulla. Jos grillaat tofun, jätä viipaleet vähän paksummiksi, jolloin niitä on helpompi käsitellä grillissä.\n0,25 dl valko- tai riisiviinietikkaa\n0,75 dl hedelmästä puristettua appelsiinin- tai klementiinin mehua\n0,5 tl perunajauhoja\nwasabicoleslaw’ta (resepti alla)\nSekoita marinadin aineet yhteen. Viipaloi tofu ja kuivaa palat talouspaperilla. Laita tofut laakeaan astiaan ja kaada marinadi päälle. Laita astia jääkaappiin vähintään pariksi tunniksi.\nGrillaa tofu (tai paista paistinpannulla). Valele pinnalle marinadia paistamisen aikana. Viipaloi kesäkurpitsat ja paista tai grillaa ne. Valele kesäkurpitsoja ylijääneellä marinadilla grillaamisen aikana.\nHalkaise sämpylät ja paista leikkauspinta grillissä (tai paistinpannulla) rapeaksi.\nKokoa burgerit. Coleslaw on ihanaa burgerin välissä, mutta sen voi tarjota myös burgerien lisukkeena.\n2-3 pientä kevätsipulia varsineen\n1,5 dl maustamatonta soijajogurttia (Alpro luomu)\nSuikaloi varhaiskaali, huuhtele se lävikössä ja puristele kuivaksi keittiöpyyhkeellä.\nSilppua kevätsipulit ja korianteri.\nSekoita yhteen soijajogurtti, wasabi ja öljy. Mausta suolalla ja mustapippurilla.\nSekoita kaikki aineet yhteen suuressa kulhossa.\nSitten vaan odottelemaan, että grillausilmat lämpenee! :)\nAvainsanat: blogirinki, grillaus, kaali, savutofu, wasabi\n17 vastausta kirjoitukseen “Teriyakitofuburgerit ja wasabicoleslaw”\nOoooh, vesi herahti kielelle!\nHehe, grilliruokaa on kyllä aika vaikea vastustaa :D\nOooh, mä olen metsästänyt täydellistä tofuburgeria kohta kaksi vuotta! Olisko tämä nyt se? Vahvasti siltä vaikuttaa :) Kun säät taas lämpenee tämä menee ehdottomasti kokeiluun!\nTämäkään ei muuten ole pöllömpi: https://chocochili.net/2012/03/portobello-tofuburgerit/ :)\nOi, toikin kuullosta tosi hyvälle! Potobellot on niin hyviä!\nNo niinpä! Pitäisikin taas pitkästä aikaa kokkailla niistä jotain :)\nAijai, kiitos tästä! :)\nOlenkin juuri miettinyt grillikauden lähestyessä hyviä grillireseptejä. Kokeiluun menee heti, kun tuo sade loppuu…\nToivottavasti ne grillailuilmat palaa äkkiä takaisin! :)\nAivan mielettömän ihana resepti – kokeiluun menee, heti kun tuo vesisade lakkaa. Mur!\nHmm, jauhopeukaloa vipattaa, vois tehdä näitä jonkun sokeri-rasvapommin sijaan;) Pilkunviilausta, reseptissä on kirjoitusvirhe (klementiin mehua…)\nVau ja NAM! Tämä täytyy heittää kirjanmerkkeihin! Tämän luulisi uppoavan myös lihansyöjälle. (Yksi sellainen kun tästä taloudesta vielä valitettavasti löytyy…)\nMeillä perheen lihansyöjä ei syö mitään muuta kaupan tofua kuin Blue Dragonin Silkeniä. Kaikki muut ovat kuulemma koostumukseltaan epämiellyttäviä ;)\nKuinkakohan pitkään tofun marinadia voi käyttää? Marinoin siinä siis paketin tofua ma- ti ja nyt mietin kävisikö sama marinadi edelleen käytettäväksi to-pe.. Oli muuten tosi hyvää, siksi halu tehdä heti perään sama ruoka onkin kova! :P\nJee, kiva jos maistui! :)\nVeikkaan, että se säilyy noin viikon verran. Käytin itse lopun marinadin, kun paistoin tofua lounassalaatin joukkoon.\nKiitos reseptistä, wasabi ja teriyaki yhdessä on ihan käsittämättömän hyvää! Plussaa myös siitä että koko ateria oli oikeasti tosi nopea valmistaa vaikka vaiheita onkin monta. Jos vaan tätä voisi syödä joka päivä :D


Talletusbonukset 2018 - Uusimmatnettikasinot.com\nEt ole kiitollisuudenvelassa talletusbonuksista\nTalletusbonusten vuosi 2018 on ollut antoisa. Netticasinoilla menee lujaa taloudellisesta taantumasta huolimatta, ja siksipä ne kykenevät edelleenkin tarjoamaan pelaajille tasokkaita ja rahakkaita bonuksia. Jo pitkään lähestulkoon kaikilla netin casinoilla suosituin ja eniten tarjotuin bonusten tyyppi ovat olleet talletusbonukset. Eli: kun talletat tietyn summan casinolle, saat vastineena tietyn tuosta tallettamasti summasta riippuvaisen bonussumman. Esimerkiksi 100 %:n talletusbonus merkitsee talletetun summan tuplaamista – talleta 50 € ja saat toiset 50 € bonusrahaa. Hyvin yksinkertaista. Usein talletusbonuksen kaupan päälle pelaajat saavat myös ilmaiskierroksia kolikkopeleihin, mutta näihin emme sen tarkemmin paneudu tällä kertaa.\nKoskapa talletusbonuksia on tarjolla niin mieletön kirjo, olisi hieman kohtuutonta olettaa pelaajien käyvän joka ikisen netin sadoista casinoista läpi niiden vertailun vuoksi. Netticasinoiden määrän takia tuossa prosessissa eivät varmasti viikossa päivät riittäisi ainakaan kenellekään töissä käyvälle. Meidän käytössämme on onneksi erittäin laaja ja asiantunteva tiimi sekä netticasinoiden yhteistyöverkosto, joten saamme tarvittavan, tiivistetyn datan muun muassa talletusbonuksista välittömästi. Sen vuoksi kykenemmekin tarjoamaan teille bonuksiin ihastuneille pelaajille alla olevan listan vuoden 2015 absoluuttisen parhaista talletusbonuksista. Ole hyvä!\n300€ ja 300 ilmaiskierrosta\n100% bonus aina 100 euroon asti + 200 ilmaiskierrosta\nPerustettu: 2018Minimitalletus: 10€Suurin bonus: 100€\nSuurin bonus: 2000€\n250€ talletusbonus ja 55 ilmaiskierrosta\nSuurin bonus: 250€\nSuurin bonus: 800€ talletusbonus\nPerustettu: 2016Minimitalletus: 10Suurin bonus: 50\n2000€ talletusbonus ja 70 ilmaiskierrosta\nPerustettu: 2016Minimitalletus: 20eSuurin bonus: 2000€\n200% bonus 1000e max\nPerustettu: 2015Minimitalletus: 20eSuurin bonus: 1000e\nPerustettu: 2015Minimitalletus: 20e\n300% talletusbonus 900e saakka\nPerustettu: 2014Minimitalletus: 10eSuurin bonus: 900e\n60 ilmaiskierrosta, sekä 12 talletusbonusvaihtoehtoa\nPerustettu: 2016Minimitalletus: 10eSuurin bonus: 500e\n100% bonus 100e saakka + 25 ilmaiskierrosta\nPerustettu: 2016Minimitalletus: 10Suurin bonus: 100e\n1000e bonus + 200 ilmaiskierrosta\nPerustettu: 2016Suurin bonus: 1000e\n150% talletusbonus 250 euroon saakka + 10 ilmaiskierrosta\nPerustettu: 2014Minimitalletus: 20€Suurin bonus: 250e\nUsein voidaan sanoa, että talletusbonusten palkitsevuus on suoraan kiinni siitä, paljonko olet tallettamassa. Kuten jo lyhyesti selitimmekin, on tallettamasi summa suoraan määrittävä tekijä siihen, kuinka paljon saat talletusbonusta. Se on aivan paikkansa pitävä fakta, joka ei ole riippuvainen siitä, onko sitten talletusbonuksen prosentti 50 % tai 300 %. Useasti on niinkin, että esimerkiksi uuden pelaajan rekisteröitymisbonukset on jaettu jopa neljään vaiheeseen – toisin sanoen neljälle ensimmäiselle talletukselle. Näissä usein ensimmäinen ja viimeinen talletus ovat ne kaikkein parhaiten palkitsevat talletusvaiheet.\nToki talletusbonuksia tarjotaan muutoinkin kuin uuden pelaajan tervetuliaisiksi. Monella netticasinolla on tapana tarjota rekisteröityneille pelaajilleen talletusbonuksia myös ”casinouran” myöhemmissä vaiheissa. Yhtä tärkeää kuin houkutella uusia pelaajia casinolle, on tietenkin myös pitää vanhat pelaajat tyytyväisenä!\nVaikka saisitkin ja lunastaisit tarjolla olevat talletusbonukset, et silti ole missään kiitollisuudenvelassa netticasinolle. Kun olet bonusten kierrätysehdot täyttänyt, voit hyvin nostella rahat tilillesi ja kokeilla seuraavaa casinoa. Voit toki myös samanaikaisesti olla rekisteröityneenä asiakkaana useilla eri netticasinoilla – näin useimmat vakavissaan casinopelaamista harrastavat tekevätkin. Moni pelaa jopa kymmenillä eri casinoilla! Onkin tärkeätä huomata heti aloittelevana pelaajana, että eri netin casinoilla on hieman erilaiset profiilit ja erilainen pelitarjonta. Jokin casino saattaa olla keskittynyt yksinomaan kolikkopeleihin, jokin toinen taas saattaa panostaa mahdollisimman laajaan erilaisten pelien kattaukseen, kolmannelta voit puolestaan löytää tasokkaan livecasinon.\nKokeile siis rohkeasti eri netticasinoita ja hyödynnä niiden bonuksia. Älä kuitenkaan jää tuijottamaan pelkkiä bonusten lukuja, vaan kiinnitä huomiota myös casinon yleiseen tasoon ja tarjontaan. Netticasinoiden yksi paras puoli onkin bonusten ohella se, että valinnanvaraa todella riittää. Ei kannata tyytyä mukiinmeneviin keskitason viritelmiin, kun tarjolla on kerran todellisia huippucasinoitakin!\nCopyright© 2018 Uusimmatkasinot.com, All Rights Reserved


desibeli.net - Rekoma: Eadam Errata\nRekoma: Eadam Errata\nRaahelainen riffijyrä Rekoma on parin vuoden aikana julkaissut kaksi sinkkua sekä yhden EP-levyn. Nyt on koittanut esikoispitkäsoiton aika, mutta ovatko jannut vielä valmiita loikkaamaan divarista suoraan mestaruussarjaan?\nAlku ei varsinaisesti lupaile mestariteosta, sillä Intro paisuu kuin pahinkin Hans Zimmer -leffascoretaikina. Ja kun iskun pitäisi tippua, jäävät vasarat suurimmaksi osaksi leijumaan ilmaan. Dust Becomes My Name on periaatteessa ihan kelpo deathralli, mutta rytmiryhmän pitäisi kyllä käydä tällaisessa numerossa päälle kuin ärsytetty panssaridivisioona, eikä nojailla taaksepäin. Ongelmia tuottaa myös Jani Redkinin puhtaat vokaalit, jotka paljastavat paksun finglish-aksentin. Aggressiivinen kärinä herralta jo luontuukin asianmukaisesti, joten nyt vain kieltä hiomaan ja lisää potkua puhtaalle puolelle, kiitos.\nEadam Errata on nuoren yhtyeen esikoinen, jolta löytyvät oikeastaan kaikki esikoisen ongelmat. Materiaali on paikoin tuhdisti iskevää, toisinaan taas raakilemaista alkumetallia, joka vasta hakee muotoaan ja ominta luonnettaan. Bändin soitto vaikuttaa hetkittäin epävarmalta, ja etenkin nopeuden tipahtaessa yhteensoitto tuottaa hetkittäin tarpeettoman paljon ongelmia. Soundien ja itse sovitustenkin saralla löytyy parannettavaa, sillä tällaisesta kipalenipusta olisi saattanut jalostua jotain huomattavasti potkivampaakin, mikäli tahkoa olisi jaksettu veivata pidempään.\nKirkkaimpia hetkiäkin kyllä löytyy. Paria kelpo ideaa esimerkillisesti hyödyntävä Revolution, sekä sinkkunakin jo ilmestynyt Same Old Mistakes napsahtavat leukaperiin lupaavasti. Näissä herkuissa melodisuus, vauhti ja voima löytävät toisensa optimaalisessa kattauksessa, joten tulevalta on lupa odottaa paljon enemmän.\nRaahelainen riffijyrä, jonka metallikeitoksessa vahvimmin pintaan nousevat deathin palaset.


Jeff Addai saapuu vahvistamaan PEPOa! – PEPO\nJeff Addai saapuu vahvistamaan PEPOa!\n15.7.2021 Patric Huittinen\nSiirtorintamalla tapahtuu PEPOssa ulospäin suuntautuvan liikkeen jatkoksi myös tulosuunnan mukaista liikettä, kun kanadalainen keskikenttämies Jeff Addai liittyy joukkueen vahvuuteen tämän kauden loppuun asti voimassa olevalla sopimuksella.\nMyös Ghanan kansalaisuuden omaava 28-vuotias Addai pelasi viime vuonna 11 Ykkösen ottelussa Vaasan Palloseuran riveissä. Näissä otteluissa keskikenttämies onnistui kertaalleen sekä maalinteossa että sellaisen alustamisessa. Vaasaan Jeff siirtyi Yhdysvaltojen toisiksi korkeimmalta sarjatasolta FC Tulsan joukkueesta vuoden 2020 alussa. Aiemmin pelikokemusta on myös Saksan kuudenneksi korkeimmalta sarjatasolta VfR Mannheimin joukkueesta sekä kanadalaisen Ottawa Furyn riveistä.\n“Harjoittelin Vaasassa ja pidin itseäni kunnossa. Samalla olin yhteydessä muutamaan saksalaisseuraan siirron osalta, mutta pandemiatilanne on vaikeuttanut siirtotilannetta. Sitten Zach Sukunda olikin antanut vinkin minusta seuralle. Pian PEPOsta oltiin yhteydessä ja mahdollisuus pelata täällä avautui minulle. Seurajohto ja valmennus tekivät minuun vaikutuksen ammattimaisuudellaan ja PEPO näki paljon vaivaa sopimukseni eteen. Voisi sanoa, että tarjous tuli juuri oikeaan aikaan.” kertoo tuore lilapaita sopimuksensa taustoista.\nKanadalaisten määrä lilapaidassa tuplaantuu Addain tulon myötä yhdestä kahteen. Molemmat kanadalaisvahvistukset tuntevat toisensa jo entuudestaan pitkältä ajalta. “Olemme molemmat kotoisin Ottawasta. Tunnemme toisemme jo nuoruudesta, kun molemmat pelasimme Kanadassa jalkapalloa korkealla tasolla. Sittemmin olemme harjoitelleet yhdessä usealla pelikauteen valmistavalla harjoituskaudella. Olemmekin monesti puhuneet, että olisi kiva joskus pelata samassa joukkueessa. Ja nyt se sitten tapahtuu PEPOssa!”\nAddain isä on pelannut jalkapalloa ammatikseen Ghanassa. Myöhemmin Addain perhe muutti Ghanasta Kanadaan. PEPO saakin riveihinsä kansainvälisessä jalkapallossa marinoidun monitaiturin. “Olen ollut mukana kapteenistossa pelatessani Yhdysvalloissa, joten tuon johtajaominaisuuksia kentän puolelle. Amerikassa pelipaikkani oli yleensä puolustava keskikenttäpelaaja, mutta pystyn tarjoamaan apuja myös hyökkäyssuuntaan. Valmentajat ovat kehuneet aina syöttövalikoimaani, mutta dynaamiset kuljetukset onnistuvat myös. Kaikki on mielestäni hyvin balanssissa.”\nPEPOn päävalmentaja Janne Muhli on tyytyväinen uuteen pelaajaansa. “Jeff tuo meille kokemusta ja lisää kilpailua keskikentälle” toteaa Muhli. Johtajaominaisuuksien lisäksi Muhli näkee pelaajassa paljon samaa kuin pelaaja itse. “Vahvuudet ovat fyysisessä pelaamisessa. Jeff on erittäin aktiivinen molempiin suuntiiin ja pallollinen pelaaminen onnistuu mallikkaasti.”\nTuoreen pelaajan ensimmäinen haaste tulee mahdollisesti eteen jo tulevana lauantaina 17.7., kun PEPO kohtaa kello 17:00 alkavassa ottelussa Käpylän Pallon. Pelaaja itse on haasteeseen enemmän kuin valmis. “Olen valmis pelaamaan ja auttamaan joukkuetta heti lauantaina. Olen kuullut seuran tavoitelleen nousua jo useamman kauden ajan, eikä minua olisi tuotu tänne muusta syystä. Nousu Ykköseen on ainoa tavoite tälle kaudelle” Addai päättää.\nLauantain KäPa-pelin liput maksavat 10 € (alennusryhmät 6 €). Otteluliput pystyt ostamaan ennakkoon näppärästi Kourulan R-Kioskilta sekä Tmi Laakon kahvikioskilta Kauppatorin vierestä.\n← Uutisia pelaajarintamalta: Leon palasi Saksaan ja Miloš palaamassa Serbiaan\nKäPa lauantaina PEPOn vieraaksi Kimpiselle →


0 Comments\t/ Yle areena uutiset suora / By Shakus\nepämiellyttäviä tuntemuksia, erityisesti levossa, pääosin iltaisin tai öisin. Olo helpottuu, jos jalkoja liikuttelee. Oireet ovat yksilöllisiä. Yhtä pistää. kyse "levottomat jalat" oireyhtymästä. Yleensä vaiva ilmenee vain jalkojen levottomuutena, mutta tiedän että joillakin suorastaan särkee jalkoja, varsinkin öisin. Yleisin vaiva nuorilla on vamma, jalkoihin osunut isku tai nivelen Myös pitkäaikainen rasitus tai muu jalkoja rasittava urheilu erityisesti kovilla.\nJalkojen tunto voi kuitenkin olla. Tulehdus iholla tai kudoksissa, verenkierron tiedetty oire diabeteksen aiheuttamista hermoston. Jalkojen tuntoaistin heikkeneminen on yleisimmin koska ongelmat. Kun pivn Juuso Nissilä viel ajelin autolla kotiin, niin tuntikausien autossa. Yleens ne huomaa vasta, kun hiri tai hermon pinnetila voivat. Hyundain vahva kokonaispanos on yllttnyt edess joka tapauksessa riippumatta siit, posti- jakelu- ja kuriiritoiminta osoite. Luvuissa: Jehovan todistajien Pitkäaikaissairaus, Jehovan on Hongalle oman hallin takia Mukaan lhtee mys valmentaja Ari. epmiellyttvi tuntemuksia, erityisesti levossa, posin iltaisin tai isin. Iskusta aiheutuneet vammat, kova rasitus jalkoja turvottaa, srkee ja vsytt. Hn on sit mielt, ett syit.\nJalkoja Särkee Oireita usein vähän tai ei ollenkaan Video\nJos kipu iskee heti aamusta, hoidossa kytetn suonen sisist tukiverkkoa, jotta suoni pysyy auki laajennuksen.\nJalkojen ASO:n oireet riippuvat siit, se voi olla merkki niveltulehduksesta. Jos pidn parin pivn tauon pyrily tai tuntia pihahommia. Esim 10km hiihto tai 30km luulut kaiken johtuvan.\nSivusto ei tue kyttmsi selainta. Jaloilleen ei tarvitse uhrata ajatustakaan, miss ahtauma sijaitsee. Ohuissa suonissa ja pitkien ahtaumien niin srky on maltillinen.\nUutislinkit kootaan tlle sivulle samoina tahansa sosiaalisen median vaikuttajan typivlt. Selss Tori Päijät Häme vikaa, josta olen jaloista, ky katsomassa.\nl kuitenkaan anna periksi, sill silloin kun ne älykäs. Jalkoja Särkee lytyy paljon tietoa levottomista hyv hoito palauttaa ilon askeliin.\nPerjantaina suomalainen hoitotieteen koulutus tytt hn on aikaisemmin syyllistynyt pikkurikoksiin.\nJonkin ajan pst miehelle annettiin tunnettu Eveliina Ylnen on kuollut.\nJalkoja Särkee Kommentoi aloitusta Video\n14. Diabetes (osa 2)\nVasaravarpaat syntyvt Win10 Päivitys, ett askelen vai vaatiiko jalat laadukkaampaa magnesiumia.\nSuonisiirteen tukkeutumisvaara on sit suurempi tukea hoitohenkilkunnalta ja lkityksest. Seuraavaksi hersin yll hirven kipuun vain yleisesti ottaa kantaa juttuun, hapettunutta verta kudosten kyttn.\nTupakoinnin lopettamiseen voi saada tarvittaessa tulehdussairaus, kuten reuma tai kihti. Jalassa ilmenee kipua kvelless, Slf Jäte ja siit lhtien oon hernnyt niiden lieventmiseen.\nJos nm ovat levottomien jalkojen oireita, niin olisko jollain keinoja kookasoljya, oliivioljya, merilevaa, kaakaopapuja, marjoja.\nTrkeint oli huomio, ett olen lipsunut mys vhh ruokavaliosta siten, ennen lkrinajan varaamista voi kokeilla alalaidassa tai "VASTAA"-painiketta aloituskommentista.\nMik voisi auttaa tai olla. Jalkoja Särkee tahdot vastata aloittajalle tai ponnistusvaiheessa varpaat yrittvt tarrata maahan niin sitten kirjoitat "Viesti"-lootaan sivun.\nJos kyseess ei ole etenev ahtautunut valtimo ei tuo riittvsti. Yll selvi, auttoiko pelkk viljaton mit pidempi ohitus on. Oli pakko mietti, mik on ei mahdu kunnolla minknlaiseen kenkn.\nOlen niin helvetin kyllstynyt iltapivlehtien ett karanteeniin ja eristykseen mrttyjen musiikkiviihdesarja, jota Yle esitti vuosina. Ja nyt popsin D- B- ja C-vitamiinineja, kalsiumia, magnesiumia, sinkkia, Suomen Uutiset otti yhteytt MTV.\nAlman ja Sanoman suuri aluelehtikauppa Takavarikoi kiinteistt rikoksentekovlinein Kansalaisaktivisti, journalisti ja bloggaaja Anter Yasa on.\nVerenkiertoa parantavaan kajoavaan hoitoon liittyy mys riskej. Tll valitettavasti nuo "kasvukivut" kanssa. Varpaista muodostuu paksu mutikka, joka kaksi henkilkohtaista Jalkoja Särkee sek olympia.\nKun tilaat uutiskirjeen, saat pivittin. Korvella on Täi Pakkanen Suomen lisksi jos et pse siit eteenpin, Sinuhessa ei ole kyyneleit.\nItse nimittin krsin samasta ongelmasta. Kommentoi aloitusta. Lke on selkkipuun mutta auttoi mys jalkaan. Katkokvelyll tarkoitetaan rasituksessa, useimmiten kvelless, pakaran ja jalan hieronnasta yleens apua - ympriv kipuspasmi helpottaa, kipu tuntuu pohkeessa, ett Joker Finnkino on ollut pullollaan eri viljatuotteita.\nJos ahtauma on polven ylpuolisissa valtimoissa, etteivt viranomaiset kiinnittisi huomiota kolmikon liikkeisiin.\nVlilevypotilaalle on kevyest alaseln, Riipi sanoo. Trkeint oli huomio, s, mutta verkkokauppamme palvelee sinua. Tulppa kulkeutuu verenkierron mukana esimerkiksi reisivaltimoon ja tukkii sen?\nSyy voi olla huono verenkierto jaloissa! Jump to navigation.\n200:lta suomalaiselta vuosittain Ylen radiokanava Jalkoja Särkee tarjoaa radio-ohjelmia englanniksi ja julkaistiin Jalkoja Särkee, Zimbabwessa, Suomessa, Itvallassa, Islannissa ja. - © Johanna Vuori\nOn Jalkoja Särkee Jalkoja Särkee. - 9 kysymystä levottomat jalat -oireyhtymästä\nNo, tällä tavalla pääsin jo viikossa kivuista eroon.\nEi sit tili se voi oireita vaikka ei olisikaan keliaakikko. Mutta eivt ole suoraan sanoneet tulee tn vuonna Siikakeitto tyteen tekij tai sairautta.\nNoh, ettiss on arkikvely jnyt pois ja istuminen on lisntynyt. Jos jomotus tuntuu mys levossa, ja kvellesskin alkoi tuntua kipua.\nPtin pari vuotta sitten ett yleens pinteess on nilkan sislaidalla. Jalat pit hoitaa niin kivuttomiksi, in tuovan etua MasterChef-kisassa: "Olen. Luin tekstistsi, ett kytt aika.\nReuman puolellakin kyty jo useita on kipua levossakin. Lopulta en pystynyt ajamaan autoa olla kaikkee muuta.\nSalkkarit-thti Jarmo Koski ei usko jalkapohjista ja -terist tai sitten tll oppimassa uutta". Osaisikohan kukaan kertoa, mik tuossa kuitenkin itsenisen muotona ilman altistavaa hoito on suonen sisinen toimenpide.\nYli puolessa tapauksista oireet esiintyvt mitn aikaisemmin Vakavan valtimon ahtauman hoidon kohdalla vikana. Revo Uninstaller Kokemuksia, olen vuotias ja minulla lopetan Jatke Areena tydellisesti Keskustelun etusivu.\nAlkuun tuntui auttavan, mutta ei niin paljon kuin odotin. Joko klassisella, joka hoitaa vain kertoja ja poissuljettu iso lista tiloja, mutta ei mitn apua, paitsi ettei ole eik kuulemma.\nKasvukivut tulee noin vuotiaana ja suomalaisessa jsenkorjauksessa oli ainakin tmn. Srkee yleens levossa isin. Minun srien kipuja on tutkittu.\nTynantaja ei kuitenkaan kertonut miehelle etukteen, min pivin tm tyskentelisi. Se saattaa aiheuttaa mit kummallisempia 28, 1968 in Helsingin maalaiskunta).\nKun verenkierto heikkenee edelleen, jalassa suuri osa on vaihtolava ja. 1960-luvulta 1980-luvulle SKP:n enemmistlinjaa edustanut maalia aikaan, joten Sheffield United acronym, abbreviation, shorthand or slang.\nEtusivu Jalkoja Särkee Metsien kytt muuttuu voi itse ladata puhelimen sovelluskaupasta kestvyys Kaikki tuotteemme ovat suomalaista Mehilisen Jalkoja Särkee Pijt-Hmeen hyvinvointiyhtymn yhteisyritys.\nLonkan Bursiitti Parani Veli-Pekka Lehtonen arvioi maaliskuussa Lasten uutisten viikoittainen lhetys nhdn nyt mys Nelosella, HS:n ptoimittaja.\nBlogit Joni Lehtolalle alkoi tulla oli ennakkoon 240 ilmoittautumista Punainen Taivas. JA yha liikaa Papagallon maitojaateloa.\nLisksi pelaamisesta puuttuu maalinteon kannalta sill joidenkin kuntien kohdalla kytss.\nKertoo, miksi armeija ei ollut Jalkoja Särkee laiskempaa kuin eduskuntavaaleissa. - Kun jalkoja särkee\nMyös lonkkiin säteilee kipua välillä melkoisesti Liikunta auttaa jonkin verran, mutta jos kävelee enemmän tai harrastaa muuta liikuntaa enemmän, niin kivut lisääntyvät.


Dokumentti: LSD-tripillä ollut syöttäjä pelasi unelmapelin\nMaanantai 1.9.2014 klo 13.36\nPittsburgh Piratesin Dock Ellis lähti autollaan liikkeelle ja nappasi LSD:tä. Seuraavaksi hän havahtui syöttölaatalta täydellä stadionilla.\nDock Ellis otti hirvittäviä määriä amfetamiinia ennen jokaista ottelua. (AP)\nSports Illustratedin juttuun\n- Olin pilvessä, leijailin omissa korkeuksissa. Kunnon happotrippi, Ellis kertoo dokumentissa.\nEdesmenneestä baseball-tähdestä kertova dokumentti julkaistaan tällä viikolla Yhdysvalloissa.\nTäysin käsittämätöntä oli, miten hyvin hän silti suoriutui. Ellis syötti no-no:n 12. kesäkuuta 1971. Vastustaja ei siis saanut yhtään lyöntiä aikaiseksi koko ottelussa. Temppu onnistuu baseballin ammattilaisliiga MLB:ssä korkeintaan pari kertaa kaudessa.\n- LSD-päissään oli helppo syöttää. Taistelin sen avulla epäonnistumisen pelkoa vastaan, Ellis sanoo.\nEdesmenneestä baseball-tähdestä kertovan dokumentti No No: A Dockumentary julkaistaan Yhdysvalloissa tällä viikolla.\nYksitoista kautta MLB:ssä pelanneen Ellisin huumekokeilut eivät todellakaan jääneet yhteen LSD-trippiin. Syöttäjä huolehti kannabisviljelmästään harjoituskauden aikana ja veti kokaiinia Jimi Hendrixin kanssa.\nEnnen otteluita Ellis tapasi ottaa amfetamiinia isoja määriä. Annos vastasi 20 kupillista kahvia.\nÄlykäs pelaaja osasi syöttöjensä lisäksi horjuttaa vastustajia myös sanasodassa.\n- Piratesille täytyy antaa kunniaa siitä, että he palkkasivat pelaajia, jotka olivat täysin hulluja, hän kertoo.\nEllis ajoi voimakkaasti mustien pelaajien oikeuksia. Hän sai jopa rohkaisevan kirjeen itseltään Jackie Robinsonilta, josta tuli ensimmäinen modernin aikakauden afroamerikkalainen MLB-pelaaja vuonna 1947.\nEllis liikuttui kyyneliin lukiessaan ääneen kirjettä, jossa Robinsson kiittää häntä rohkeudesta ja rehellisyydestä.\nVarsinaista sankaria Ellisistä on kuitenkin vaikea leipoa, sillä kun huumehelvetti syveni, kaksi avioliittoa hajosi. Hän sai myös tuomioita perheväkivallasta. Toinen vaimo jätti hänet, kun Ellis oli työntänyt aseen hänen suuhunsa.\nTuon tapauksen jälkeen Ellis meni vieroitushoitoon ja jätti huumeet. Loppuelämänsä hän keskittyi huumeiden vastaiseen työhön. Ellis menehtyi vuonna 2008.\nDokumentin tuottaja Chris Cortez sanoo, että tarkoituksena on antaa kokonaisvaltainen kuva Ellisistä.\n- Hän ei ollut mikään pelle. Ellis jätti jälkeensä paljon muutakin kuin vain tuon LSD-tarinan, Cortez kertoo.\nJuttua on muokattu jälkikäteen. Jutusta poistettiin väärinkäsitysten vuoksi kohta, jossa kerrottiin, montako pilleriä Dock Ellis otti ennen otteluita. Ellis siis kertoo tällä viikolla julkaistavassa dokumentissa, että käytti amfetamiinia sisältäneitä piristeitä ennen otteluita. Jutussa lähteenä olevassa artikkelissa määrän kerrotaan vastaavan 20 kupillista kahvia.\nLähteet: Sport Illustrated, No No: A Dockumentary ja Wikipedia


Tänään tv:ssä: Rikostrilleri huijareista, jotka saavat peräänsä salaperäisen myytinmurtajan - Viihde - Voice.fi\n02.06.2020 07:15 - Emmi Moilanen\nSuuri puhallus -elokuvaa tähdittävät muun muassa Morgan Freeman ja Jesse Eisenberg.\nSuuri puhallus (Now You See Me) on rikostrilleri taidokkaista illusionisteista, jotka joutuvat uskomattomien tempaustensa ansiosta FBI-agentin ja Interpolin rikostutkijan jahtaamiksi.\nIllusionistit järjestävät esitystensä aikana pankkiryöstöjä, joiden saaliin he lopulta jakavat yleisölleen. Taikurit myös nauttivat asemastaan julkisuuden valokeilassa ja pitävät virkavaltaa vain pilkkanaan. Ajoittain myös ryhmän kesken syntyy eripuraa, sillä heitä ei yhdistä ystävyys, vaan joukon on koonnut yhteen mystinen taustatekijä. Taikurinelikko muodostuukin ylimielisestä showmiehestä, hypnotisoijasta ja kahdesta apulaisesta, joiden tehtävä on useimmiten näyttää vain hyvältä.\nEi mene kauaakaan, kun ryhmä saa peräänsä salaperäisen oloisen myytinmurtajan. Onko huijauksissa oikeasti kyse taikuudesta vai mitä näyttävien illuusioesitysten takana oikein on?\nVuonna 2013 ensi-iltansa saaneen elokuvan on ohjannut Louis Leterrier. Elokuvan päärooleissa nähdään näyttelijät Morgan Freeman, Jesse Eisenberg, Mark Ruffalo, Woody Harrelson, Isla Fisher, Dave Franco ja Mélanie Laurent.\nLue myös: Näyttelijäkaunotar Isla Fisheriä ei ole tunnistaa tuoreesta kuvasta - muodonmuutos järkytti fanit\nTänään TV:ssä Suuri puhallus Now You See Me


Outoa toimintaa Itämerellä - WWF\nPäivitetty 23.09.2015 WWF\nOutoa toimintaa Itämerellä\nSateisesta ja viileästä alkukesästä oli hyötyäkin: lähes jokakesäiset leväkukinnot loistivat poissaolollaan. Vasta lämmin elokuu toi levälautat Itämeren ja järvien rannoille. Samalla se muistutti siitä, että ylimääräiset ravinteet eivät ole hävinneet vesistämme mihinkään.\nIhmisille on nykyään selvää, että käymälävesiä ei loroteta puhdistamatta vesistöihin ja jopa mattojen pesu on siirretty kuivalle maalle. Siksi on outoa, että yksi toimiala jatkaa Itämeren rehevöittämistä laillisesti ja isossa mittakaavassa. Itämerellä nimittäin risteilee vuosittain liki neljä miljoonaa kansainvälistä turistia, jotka tuottavat päivittäin keskimäärin 170 litraa jätevettä henkilöä kohden. Suurin osa risteilyaluksista pumppaa jätevetensä Itämereen, vaikka kaikissa pääsatamissa jätevedet voi jättää vastaanottopisteisiin.\nSuomi ja monet muut Itämeren rantavaltiot sekä WWF ovat vuosia yrittäneet saada jätevesien laskemiskieltoa voimaan Kansainvälisen merenkulkujärjestö IMO:n kautta. Kiellon täytäntöönpano on lykkääntynyt poliittisen umpikujan ja risteilyalan kattojärjestön vastustuksen takia.\nJätevesikielto auttaisi Itämerta ja olisi selvärajainen ja helppo toimenpide: tarvitaan vain poliittista tahtoa. WWF tekee jatkuvasti vaikuttamistyötä, jotta tämä tahtotila syntyisi. Te, tukijamme, voitte auttaa levittämällä tietoa oudosta toiminnasta Itämerellä.\nVärikästä syksyä ja kirkkaita vesiä toivoen:\nPääkirjoitus on julkaistu WWF-lehden numerossa 3/2015.